Филиал «Морд. Коломасовская средняя общеобразовательная школа»

МБОУ «Кочелаевская средняя общеобразовательная школа»

Ковылкинского муниципального района Республики Мордовия

Рассмотрено и одобрено Утверждаю:

на заседании МО : и.о.директора школы: Руководитель МО:

\_\_\_\_\_\_\_ \_\_\_\_\_\_\_\_\_Капкаева Д.Р.

Приказ № \_\_\_\_\_ от

Протокол №\_\_ от \_\_\_\_\_\_2023 г. «\_\_\_\_\_» \_\_\_\_\_\_\_ 2023 г.

Рабочая программа учебного предмета

**«Родной литература» 11 класс**

на 2023-24 учебный год

Составитель: Асташкина З.И., учитель мокшанского языка и

литературы, 1квалификационная категория

с. Морд.Коломасово

**Цельхне и задачатне:**

Лама лия предметтнень ёткста, конат тонафневихть школаса, няевикс васта максови мокшэрзянь литературати. Сон лезды тейст шарьхкодемс эряфть, перьфпяльдень явлениятнень, крхкалготфтсыне тевснон – мяльснон, козякофтсыне кяльснон – валснон, кеподьсыне корхтамань и сёрмадомань кялень культураснон, келептьсыне эстетическяй ванфксснон.

Литературань произведениятнень вельде тонафнихне сяда цебярьста кармайхть содама эсь народснон тевонзон – мялензон, иланзон, сонь кяль – валонь мазышинц и эряфонь киса смузенц, сядонгольдень эряманц – ащеманц.

Родной литературань урокнень инголи путневи цель – тонафтомс шабатнень родной кяльть и литературать вельде шарьхкодемс эсь народснон историянц и тяниень пингонь эряманц.

**Шабатненди эряви сатомс тяфтама результатт:**

**Личностнайхть:**

-шарьхкодемс мокшень кяльть вастонц эряфса, фкя-фкянь ёткса корхтамста, перьфпялень ванфтомста;

-маштомс кочкаф содамошитнень и сатфкснень нолямс школань и эрь шинь эряфса;

-касфтомс маштомашитнень ялга и оцю мархта прянь вятема; шабрань ломаттнень мархта сотксонь кирдема;

- содамс иттненди народоньконь эряфста мокшетнень эряма койснон, унксснон.

**Метапредметнайхть:**

- маштомс мушендома разнай источникста информация;

- маштомс кулхцондома ялгать и вятемс диалог;

- максомс анализ и оценка тиф заданиятненди;

- маштомс корхтама мокшень кяльса.

**Предметнайхть:**

- содамс тонафнеф художественнай текстттнень содержанияснон;

- содамс тяфтама понятиятнень: силлабикань стихсь, художественнай образсь, лирическяй поэмась, художественнай детальсь, стихонь строфась, драмась, гимнась, фантастикась.

- маштомс мушендома сюжетть элементонзон;

- маштомс мушендома изобразительно – выразительнай средстватнень;

- маштомс мушендома художественнай обраснень и детальхнень.

Эсь кяльса сёрматф произведениянь тонафнемась панжи кели ки рузонь литературать шарьхкодеманцты и сонь вельденза лия нароттнень литератураснон содаманцты, сон лезды сяда тёждяста шарьхкодемс сембе искусствань виттнень: киноть, театрать, живописть, музыкать и лиятнень.

Родной литературась кемоста сотневи эряфть мархта, сяс и полафксне, конат молихть тя пингста, фалу эрявихть кирдемс мяльса сонь тонафнемстонза.

Урокса произведениятненди идейно - художественнай питнеть путомста сави кирдемс мяльса нравственнайть и эстетическяйть. Анализонь тиемста васенда эряви шарфтомс мяль общечеловеческяй проблематнень панжемаснонды, азомс эряфста писательть ванфонц видеть – аф видеть лангс, кодама художественно- выразительнай средства вельде авторсь панчсесыне геройхнень тевснон – валснон, потмоёжснон, ванондсы кялень козяшить. Тяка пингоня шабатне аф ламонь – аф ламонь тонафнихть арьсема, эсь мяльснон – арьсемаснон азондома, пара тефнень и афсатыкснень няема.

Кефкиеце классонь покодемань программась кочкаф, нежедемок мокшэрзянь литературань программать лангс, конань аноклазь 5-11 классненди Е.И. Азыркина, А.М. Катарова, А.И. Брыжинскяй. Сон кемокстаф Мордовия Республикань Образованиянь министерстваса и нолдаф Саранскяйса, мордовскяй книжнай издательстваса 2010 кизоня. Программась арьсеф 70 част лангс (2 частт недяляти). ***Рабочай программатть эса тифт полафкст*, *сяс мес 2015 кизоста сявомок «Родной литература» учебниксь ётафтф учебнай пособиякс. Предметсь лемтьф «Литературное чтение на мокшанском языке». Часттне кирьфтафт 34 частти, (1 част недяляти) корхтамань и сермадомань кялень навыкнень касомаснонды катф 4 частт, аф класса лувомань урокненди максови 4 частт. Ламода кирьфтафт писательхнень творчестваснон и произведенияснон тонафнемасна.***

Корхтамань и сёрмадомань кялень навыкнень касомаснонды урокнень эса эряви тонафтомс шабатнень мазы и шарьхкодеви валса эсь мялень азома, беседань вятема, лиянь корхтамань кулхцондома, эсь кялезост валмуворксонь и цитатань сувафнема. Родной литературань коряс аф класса лувомань занятиятне лездыхть крхкалгофтомс и кемокстамс урокса ётаф материалть, кеподемс теориянь содамошитнень, келептемс эряфть лангс ванфксть, сяда лацкас кельгомс тонцень кяльцень и литературацень.

Литературань процессь аф ащи фкя вастса, эвондайхть писателень од лепт, цебярь произведеният, сяс эряви старандамс, штоба шабатне улельхть анокт одонь вешема и содама.

**Учебнай предметть вастоц учебнай планца**

«Родной дитература» рабочай учебнай программась 11 классонь тонафнихненди тиф часттнень коряс, конат максфт образовательнай учреждениянь Базиснай учебнай планца и «Морд.Коломасовская СОШ» филиалть учебнай планцонза. Предметсь «Родной дитература» 11 класса тонафневи 34 част, 1 час неделяти.

Тонафнемась моли «Родной литература» учебнай пособиять коряс. Авторсь Е.И.Азыркина.

Мокшэрзянь литературась тонафневи ветеце – кефкиеце классненди программать коряс, конань нолдазе Мордовия Республикань Образованиянь Министерствась 2010 кизоня.

**2.Мокшэрзянь литература дисциплинать потмоц.**

**Тяниень пингонь мокшэрзянь литературась**

Масторонь нароттнень литератураснон ёткса сяда тов кемокставомась. Тяниень пингонь литератураса прозать оцю вастоц. Сонь жанранзон и стилензон сяда тов козякодомасна. Тяниень пингонь повестть од ширенза.

Жанрань и стилень ширде поэзиять козякодомац. Поэтическяй краскатнень лама ширесна. Сатирическяй поэзиясь. Сонь жанранзон ламоксшисна.

Тяниень пингонь драматургияса конфликттнень и обуцятнень башка ширесна. Драматургиять тематиканц келишиц.

**Александр Константинович Мартынов. «Галянь кельгомац»**

А.К. Мартыновонь творчествань васенце аськолксонза.

«Галянь кельгомац» стихса повестть идейно – художественнай башка ширенза. Образнай системась, кяль – валонь козяшись. Пейзажнай картинатнень смузьсна образонь няфтемста.

А. мартынов кода переводчик. Лия кяльс ётафтф стихонза.

**Литературань теориясь**. Стихса повестть колга шарьхкодемась.

**Илья Максимович Девин. «Нардише»**

И.М. Девин – мокшень содавикс поэт и прозаик.

«Нардише» романць. Произведенияса трудонь койхнень, поколениятнень соткснон, конфликттнень няфтемасна. Фольклорть мархта кеме соткссь. Кялень башка ширетне. Основной геройхнень обуцяснонды питнень максомась. Произведенияса отрицательнай геройхне. Ломанть и перьфпяльть ёткса сотксне.

**Литературань теориясь.** Реализмань методть колга шарьхкодемась.

**Кузьма Григорьевич Абрамов. «Пургаз»**

К.Г. Абрамовонь творческяй киц.

Писательть «Пургаз» Романца мокшэрзянь народть эряфонц келиста няфтемац. Роман – сказаниясь – литературасонк од жанра. Эрзянь князсь Пургаз – мокшетнень и эрзятнень марс пуроптысна.

**Литературань теориясь.** Трилогиять колга шарьхкодемась.

**Петр Васильевич Прохоров. «Генералть колга повесть»**

П.В. Прохоровонь эряфонь и творческяй киц.

Масторонь содаф военачальникть М.А. Пуркаевонь образоц «Генералть колга повесть» художественно – документальнай повестьса. Книгать образнай системац.

**Анатолий Прохорович Тяпаев. «Тяштень лангонь алашат»**

Национальнай литературань сембода цебярь мастерхнень ёткса А. Тяпаевонь вастоц.

А. Тяпаевонь путфксоц фантастикань жанрать козякофтомаса. «Тяште лангонь алашат» книгаса тяниень и сай пингть колга арьсематне. Женя цёранять образонц вельде мастор лангонь эрямать и космость няфтемац. Кяль – валонь козяшись.

**Павел Кириллович Любаев. «Лисьмапря»**

П.К. Любаевонь эряфонь и творческяй киц. Поэтть литератураса аськолксонза. «Лисьмапря» поэмаса кяль-валонь козяшись. Событиянь няфтемаса эсь лацонь шись.

**Иван Алексеевич Калинкин. «Ава и ляй»**

И.А. Калинкин – Мордовиянь заслуженнай писатель. Поэтть эряфонь и творческяй киц.

«Ава и ляй» стихса Романца художественнай башка ширетне. Войнань пингонь Велеса стака эрямать няфтемац. Надя Калинать образонц вельде народть виенц няфтемац.

**Литературань теориясь.** Стихса романть колга шарьхкодемась.

**Андрей Иванович Брыжинский. «Кельгомать эсь тюсонза»**

А.И. Брыжинскяень» эрямань и творческяй киц. «Кельгомать эсь тюсонза» романць – тяниень пингонь эряфть колга кели панорамань роман. Произведениянь геройхне. Паксяськинонь образоц. Кельгомань темать няфтемаса эсь лацонь ширетне. Винада симомать сялдомац.

**Григорий Ильич Пинясов. «Пси киза»**

Г.И. Пинясов – тяниень пингонь писательхнень эзда фкясь.

«Пси киза» повестьса Великай Отечественнай войнань темать няфтемаса Г. Пинясовонь новаторствац. Дезертиронь темась. Пейзажень картинатне.

**Михаил Иванович Брыжинский. «Шавомс пайкт»**

Мокшэрзянь литературав М. Брыжинскяень самац. «Шавомс пайкт» повестсь – эрзятнень и мокшетнень эряфснон колга. Повестть образнай системац. Произведениять кялень козяшиц.

**Литературань теориясь.** Эссень жанрать колга шарьхкодемась.

**Александр Макарович Доронин. «Пайгонь зойф»**

А.М. Доронинонь эряфонь и творческяй киц.

«Пайгонь зойф» Романца патриарх Никононь образоц. Сонь протопопть Аввакумонь мархта аф ладямась. Церькавса реформань ётафтомась.

**Сергей Васильевич Кинякин. «Сизеф алашать вайгялец», «Вармать мархта корхнемат»**

С.В. Кинякин – тяниень пингонь содаф поэт. Сонь эряфоц и творчествац.

Стихотворенияса лирическяй геройть таколдоманза. Перьфпяльть и ломанть ёткса сотксне.

**Литературань теориясь.** Филосовскяй лирикать колга шарьхкодемась.

**Александр Иванович Пудин «Шава кудса ломатть»**

А.И. Пудинонь эрямань и творческяй киц. Поэзиянь жанраса сатфксонза. Стихонзон коряс моронь ладямась.

Пьесаса конфликттне и обуцятне, семьяса фкя-фкянь ёткса аф ладяматне.

**Мезе эряви содамс и маштомс тонафнихненди:**

- маштомс мушендома разнай источникста информация;

- тонафнеф писательхнень эрямань и творчествань киснон;

- содамс тяфтама термиттнень: стихса повесть, реализм, трилогия, стихса роман, эссе, филосовскяй лирика;

- содамс тонафнеф художественнай текстттнень содержанияснон;

- содамс мокшэрзянь романть историянц;

- маштомсмушендома изобразительно – выразительнай средстватнень.

**Тяниень пингонь мокшэрзянь од писательхне.**

Тяниень пингонь поэзиять касомань кинза – янонза. Од прозаикнень эсь лацонь ванфсна эряфть лангс. Тяниень пингонь драматургиясь.

**Мезе эряви содамс и маштомс тонафнихненди:**

- маштомс мушендома разнай источникста информация;

- тонафнеф писательхнень эрямань и творчествань киснон;

- содамс тонафнеф художественнай текстттнень содержанияснон;

- маштомсмушендома изобразительно – выразительнай средстватнень.

**Мордовиянь рузонь кяльса тяниень пингонь сермады писательхне.**

Рузкс, мокшекс и эрзякс сермады писательхнень произведениясост эряфонц и ломанензон художественнайста няфтемасна.

**Мезе эряви содамс и маштомс тонафнихненди:**

- маштомс мушендома разнай источникста информация;

- тонафнеф писательхнень эрямань и творчествань киснон;

- содамс тонафнеф художественнай текстттнень содержанияснон;

- маштомсмушендома изобразительно – выразительнай средстватнень.

**Литературань критикась и литературоведениясь.**

Минь литератураньконь касомаса критикать кода наукать ролец.

Критикать и литературоведениять башка ширесна.

В.В. Горбунов. «Поэзиясь – народонь вайме» поэзиять колга сонь оцю исследованияц.

Н.И. Черапкин «Брадонь ялгаксшиса».

**Литературань теориясь.** Монографиять колга шарьхкодемась.

**Мезе эряви содамс и маштомс тонафнихненди:**

- маштомс мушендома разнай источникста информация;

- тонафнеф писательхнень эрямань и творчествань киснон;

- содамс тяфтама термиттнень: монография, очерк;

- содамс тонафнеф художественнай текстттнень содержанияснон.

**Аф класса лувоманди:**

А. Мартынов «Монь ялгазе»

И.М. Девин «Иван лейтенант»

К.Г. Абрамов «Кажнайть сонцень урмац»

П.В. Прохоров «Ракетнай дивизион»

А.П. Тяпаев «Миртть – рьват»

И.А. Калинкин «Эрьзянди пъшкядема»

А.И. Брыжинский «Вечкемань сюлмо»

Г.И. Пинясов «Ветецесь»

М.И. Брыжинский «Ради братьев своих»

А.М. Доронин «Кочколдысь – паксянь нармонь»

**3.Тематическяй планць**

|  |  |  |
| --- | --- | --- |
| **№ п/п** | **Разделхнень и тематнень лемсна** | **Сембоц частта** |
| **Творческяй работатне** | **Аф класса лувомась** |
| **1** | **Тяниень пингонь мокшэрзянь литературась** | **34** | **4** | **6** |

**4.Календарно - тематическяй планць**

|  |  |  |  |  |  |  |  |
| --- | --- | --- | --- | --- | --- | --- | --- |
| **№** | **Тематне и разделхне** | | **Етафто-мань шись** | **Мзярда етафтф** | | **Примечаният** | |
|  | | | | | | | |
| **Тяниень пингонь мокшэрзянь литературась** | | | | | | | |
| 1 | Тяниень пингонь мокшэрзянь литературась (1985 кизоста сявомок-тячити самс) | |  |  | |  | |
| 2 | А.К. Мартынов «Розень кши». | |  |  | |  | |
| 3 | Образнай системась. Стихса повесть колга шарьхкодемась. | |  |  | |  | |
|  | | | | | | | |
| 4 | ***Аф класса морафтомань урок***. А.К. Мартынов «Монь ялгазе» | |  |  | |  | |
| 5 | И.М. Девин «Нардише». Произведенияса трудонь койхнень, конфликттнень няфтемасна. | |  |  | |  | |
| 6 | Основной геройхне. Кялень башка ширетне. Реализмань методть колга шарьхкодемась. | |  |  | |  | |
| 7 | ***КМК Сочинения И.М.Девинонь произведениянц коряс*** | |  |  | |  | |
| 8 | ***Аф класса морафтомань урок.*** И.М. Девин «Иван лейтенант» | |  |  | |  | |
| 9 | К.Г. Абрамов «Пургаз». Мокшэрзянь народть келиста няфтемац. | |  |  | |  | |
| 10 | Эрзянь князсь Пургаз. Мокшэрзянь народть келиста няфтемац. | |  |  | |  | |
| **11** | Роман – сказаниясь – литературасонк од жанра. Трилогиять колга шарьхкодемась. | |  | |  | |  |  |
| 12 | ***Аф класса морафтомань урок.*** А.К. Абрамов «Кажнайть сонцень урмац». | |  |  | |  | |
| 13 | ***К/к Сочинения К.Г.Абрамовонь произведениянзон коряс*** | |  |  | |  | |
| 14 | П.В. Прохоров «Генералть колга повестсь» | |  |  | |  | |
| 15 | Военачальникть М.А. Пуркаевонь образоц. | |  |  | |  | |
| 16 | ***Аф класса морафтомань урок.*** П.В. Прохоров «Ракетнай дивизион» | |  |  | |  | |
| 17 | ***КМК Сочинения «Войнась и ломанць»*** | |  |  | |  | |
| 18 | А.П. Тяпаев «Тяште лангонь алашат». Тяниень и сай пингть колга арьсематне. | |  |  | |  | |
| 19 | ***Аф класса морафтомань урок.*** А.П. Тяпаев «Миртть – рьват» | |  |  | |  | |
| **20** | П.К. Любаев «Лисьмапря». Событиянь няфтемаса эсь лацонь шись. |  | |  | |  | |
| 21 | И.А. Калинкин «Ава и ляй». Войнань пингонь велеса стака эрямать няфтемац. | |  |  | |  | |
| **22** 21 | Надя Калинать образонц вельде народть виенц няфтемац. | |  |  | |  | |
| 23 | А.И. Брыжинский. «Кельгомать эсь тюсон Произведениять героенза». | |  |  | |  | |
| 24 | Г. И. Пинясов «Пси киза». | |  |  | |  | |
| 24 24 | Дезертирствань темась. Велеса ладяф койхне. | |  |  | |  | |
| 25 25 | ***Аф класса морафтомань урок.*** Г.И. Пинясов «Ветецесь» | |  |  | |  | |
| 26 26 | М.И. Брыжинский «Шавомс пайкт». Повестть образнай системац. Эссень жанрать колга шарьхкодемась. | |  |  | |  | |
| 27 27 | ***К/к Сочинения «Народть подвигоц Великай Отечественнай войнань кизотнень пингста».*** | |  |  | |  | |
| 28 28 | А.М. Доронин «Пайгонь зойф». Протопопть Аввакумонь и Никононь ёткса аф ладяматне. | |  |  | |  | |
| 29 29 | Церькавса реформань ётафтомась. Перьфпяльдень картинатнень смузьсна. | |  |  | |  | |
| 30 30 | С.В. Кинякин «Сизеф алашань вайгяль». С.В. Кинякин «Вармать мархта корхнемат». Философскяй лирикать колга шарьхкодемась. | |  |  | |  | |
| 31 31 | А.И. Пудин «Шава кудса ломатть». Пьесаса конфликттне и обуцятне. | |  |  | |  | |
| 32 32 | Семьяса фкя-фкянь ёткса аф ладяматне. | |  |  | |  | |
| 33 33 | Тяниень пингонь мокшэрзянь од писательхне. Мордовиянь рузонь кяльса тяниень пингонь сермады писательхне. | |  |  | |  | |
| 34 34 | Литературань критикась и литературоведениясь. В.В. Горбунов «Поэзиясь – народонь вайме» Н.И. Черапкин «Брадонь ялгаксшиса» | |  |  | |  | |
|  | Сембоц | | **34** |  | |  | |

**Учебно- методическяй обеспечениясь**

1. Писательхнень портретсна.
2. Писательхнень книгасна.
3. Компьютер, мультимедийнай проектор, диск презентация махта.
4. Дидактическяй материал: тестт, карточкат.
5. Мокшэрзянь литературань программат. 5 - 11 классненди. - Саранск, 2011.
6. Родной литература 11 кл. / Азыркина Е.И. - Саранск, 2018 к..
7. Касыксонь валкс / Поляков О.Е. - Саранск, 2001.

Портреты:

-Писатели и поэты Мордовии.

Уголки: Предметы быта и утварь древней мордвы.

«Мокша» журналсь мекольце 5 кизотнень

«Мокшень правда» газетать номеронза

«Якстерь тяштеня» журналсь

Интернет ресурсне:

<http://edurm.ru>

<http://mrio.edurm.ru>

<http://mo.edurm.ru>

Нормативнай документтне:

Конвенция о правах ребенка

Закон РФ «Об основных гарантиях прав ребенка»

Конституция РФ

Конституция РМ

Закон РФ «Об образовании»