Филиал «Морд. Коломасовская средняя общеобразовательная школа»

МБОУ «Кочелаевская средняя общеобразовательная школа»

Ковылкинского муниципального района Республики Мордовия

Рассмотрено и одобрено Утверждаю:

на заседании МО : и.о.директора школы: Руководитель МО:

\_\_\_\_\_\_\_ \_\_\_\_\_\_\_\_\_Капкаева Д.Р.

Приказ № \_\_\_\_\_ от

Протокол №\_\_ от \_\_\_\_\_\_2023 г. «\_\_\_\_\_» \_\_\_\_\_\_\_ 2023 г.

Рабочая программа учебного предмета

**«Родной литература» 7 класс**

на 2023-24 учебный год

Составитель: Асташкина З.И., учитель мокшанского языка и

литературы, 1квалификационная категория

с. Морд.Коломасово

**Цельхне и задачатне:**

- максомс содамошит устнай народнай творчествань произведениятнень, устнай произведениянь коряс героическяй поэматнень, минь писателеньке сядынгольдень эряфть колга, мокшень и эрзянь писателеньке минь мастороньконь колга. Мокшень и эрзянь нароттнень эряфснон, койснон и мяльснон колга.

- няфтемс сотксть рузонь и лия народонь литературать мархта. Сатомшка мяль эряви шарфтомс мокшетнень и эрзятнень койснон лангс (семьяса сяда оцюфнень кулхцондомасна, щамснон, праздниконь етафтомаснон и ст. тов) и национальнай обуцянь ширетнень панжемаснонды, родной кяльть козяшинц и мазышинц няфтеманцты.

--келептемс теоретико-литературнай шарьхкодематнень, ваномс стихосложениянь основатне, сюжетть и композициять, эрямань видешись и художественнай арьсемась;

- тонафтомс шабаттнень родной кяльть и литературань вельде шарьхкодемс эсь народснон сядынгольдень и тяниень пингонь эряманц.

**Учебнай предметть вастоц учебнай планца**

«Родной дитература» рабочай учебнай программась 6 классонь тонафнихненди тиф часттнень коряс, конат максфт образовательнай учреждениянь Базиснай учебнай планца и «Морд.Коломасовская СОШ» филиалть учебнай планцонза. Предметсь «Родной дитература» 7 класса тонафневи 34 част, 1 час неделяти.

Тонафнемась моли «Родной литература» учебнай пособиять коряс. Авторсь Е.И.Азыркина **.**

Мокшэрзянь литературась тонафневи ветеце – кефкиеце классненди программать коряс, конань нолдазе Мордовия Республикань Образованиянь Министерствась 2010 кизоня.

**1.Планируемые результаты освоения учебного предмета**

**Инголи моли сатфксне**

**Личностнайхне:**

-шарьхкодемс мокшень кяльть вастонц эряфса, фкя-фкянь етса корхтамст, перьфпяльдень ванфтомста;

-маштомс кочкаф содамошитнень сатфкснень нолямс школань и эрь шинь тевса;

-касфтомс маштоматнень ялга и оцю мархта прянь вятема, шабрань ломатнень мархта сотксонь кирдема;

- содамс народонь конь коензон-обуцянзон, эрямань унксонзон.

**Метапредметнайхне:**

-марямс и няемс сотксть киноть, театрать, живописть, музыкать и лиятнень еткса;

-шарьхкодемс сотксть народть эряфонц мархта;

-шарьхкодемс кели сотксть историять мархта и сонь событиянзон;

**Предметнайхне:**

-маштомс нюрькяняста азондома писательхнень колга и синь творчестваснон:

-произведениятнень содержанияснон панжема и нюрьхкяняста азондома;

-выразительна лувома стихса и прозаса серматф произведениятнень;

-наизусть стихъонь лувома;

-произведениятнень жанрава явома;

-максф произведениянь коряс кизефксонь максома;

-вятема литературно-творческяй тефт

**2.Содержание учебного предмета**

**Устнай народнай творчествань произведениятне. Мокшень и эрзянь народнай моротне.**

**Эпическяй моротне: «Мора Пугачевонь колга», «Вирь ширеса», «Шаткинань паксясь»**

**«Мора Пугачевонь колга».** Пугачевонь эряфста факттнень колга азондомась. Народть воляшить инкса козятнень каршес тюремац, видешить вешендемац. Пугачевонь войскаса мокшэрзятнень и лия нароттнень павазу эряфть инкса тюремасна. Мороть идейнай смузец и художественнай башка ширенза. Пугачевонь образоц.

**«Вирть ширеса»** мороть темац историческяй: мокшетнень и эрзятнень ногаень полонц сявомасна, полонц повф ломаттнень эрямасна – ащемасна, прянь марямасна. Мороть композицияц. Произведенияса патриотизмань и родной масторонь кельгомань мотифне. Мороть кяль – валонь козяшиц.

**«Шаткинань паксясь»** - крепостной правать, мокшетнень и эрзятнень наругайснон каршес тюремаснон колга мора. Народть воляшити и павазу эряфти надияманц няфтемац. Облозов баярть аф пара ваймонц и нильготькс тевонзон азондомасна. Мороть идейнай смузенц панжемста художественнай средстватнень лезкссна.

**Литературань теориясь.** Эпическяй моротнень колга шарьхкодемась.

**Лирическяй моротне.**

**«Умарина», «Луга лангса келуня», «Вай, тят уфа, варма, вирь ланга», «Дирювонь Феденясь»**

Лирическяй моротнень колга шарьхкодемась. Синь идейно – тематическяй козя ширесна. Моротнень эса лирическяй и эпическяй элементтнень фкя – фкянь мархта кеме соткссна. Лирическяй моротнень жанровай формасна: социально – бытовой, трудовой, пеетькшнемань и кштимань, идень, природать, солдатокс служамать колга морот.

**«Умарина»** мороть идейно – тематическяй содержанияц. Умаринась, кода образ – символ, конань вельде няфтеви авать сядонгольдень стака эряфоц. Умаринать сире шуфтть мархта корхтаманц вельде ломаттнень майсемаснон колга азондомась. Изобразительно – выразительнай средстватне, конат сявондевихть умаринать образть няфтемста и мороти седи ваксстонь лямботь путоманц пингста.

**«Луга лангса келуня»** мороть эса народоньконь «поэтическяй ваймонц» и эряфти кельгоманц няфтемац. Келуть образоц. Мороть кяль – валонь козяшиц. Изобразительно – выразительнай средстватне, конатнень вельде мороть эса азондови стирень мазышить и вии кельгомать колга. Мороть кштимань ритмикац, эсонза повторхнень оцю рольсна.

**«Дирювонь Феденясь»** мороса солдатствать колга темась. Мороть башка ширенза. Авань стака эряфть няфтемац.

**Литературань теориясь.** Лирическяй моротнень колга шарьхкодемась.

**«Масторава», эпос.**

**«Масторава»** эпоссь – афкукс народонь произведения. Эпость сюжетоц, композицияц. Эпосса кота пяльксне.

**Литературань теориясь.** Эпость колга шарьхкодемась.

**Мезе эряви содамс и маштомс тонафнихненди:**

- маштомс мушендома разнай источникста информация;

- содамс эпическяй и лирическяй моротнень жанрань коряс явомаснон;

- тонафнеф писательхнень эрямань и творчествань киснон;

- содамс тяфтама термиттнень: эпическяй мора, историческяй мора, лирическяй мора, эпос;

- содамс тонафнеф художественнай текстттнень содержанияснон;

- маштомсмушендома изобразительно – выразительнай средстватнень.

**Устнай поэзиянь мотифнень коряс героическяй поэматне.**

**Яков Яковлевич Кулдуркаев «Эрьмезь»**

**Я.Я. Кулдуркаев** – эрзянь содаф поэт – сказитель. Сонь эряфонь и творчествань киц. Поэтть васенце произведениянза, конат лиссть национальнай газетатнень и журналхнень эса.

«Эрьмезь» поэмась – ногаецнень каршес мокшэрзянь народть тюреманц колга произведения. Поэмать сюжетоц и героенза. Эрьмезь богатырть образоц, сонь тюремац народть павазонц инкса.

Поэмаса народоньконь героическяй историянц няфтемац. Пургасонь и Пурейшань образсна. Поэмаса аф видешить и васькафнемать сялдомасна. Видешить инкса ащемась и сонь шнамац. Афкуксонь эряфста и ёфксонь эряфста событиятнень фкя – фкянь мархта соткссна. Поэтть маштомашиц, поэмать кялень козяшиц.

**Литературань теориясь.** Композициять колга шарьхкодемась.

**Максим Афанасьевич Бебан. «Ушмань Байкась»**

**М.А. Бебанонь** произведениянзон соткссна фольклорть мархта. «Ушмань Байкась» поэмать содержанияц. Поэмать идейно – тематическяй смузец. Сонь крхка сюжетоц. Монголо – татарскяй завоевательхнень мархта тюремась.

Байка од цёрать полонц сявомац и тоса сазоронц мархта васедемац. Сазоронц ногаецнень ширеса аф тёждя эряфонц панжемац.

«Ушмань Байкась» поэмаса изобразительно – выразительнай средстватне. Сонь кяль – валоц, кона лезды сяда цебярьста панжемс оржа конфликтть, няфтьсы сонь трагическяй пенц.

«Ушмань Байкась» поэмать идейно – художественнай и историко – познавательнай питнец тя пингоня.

**Литературань теориясь.** Стихосложениясь. Кафта слогонь стихонь размерхне.

**Мезе эряви содамс и маштомс тонафнихненди:**

- маштомс мушендома разнай источникста информация;

- тонафнеф писательхнень эрямань и творчествань киснон;

- содамс тяфтама термиттнень: героическяй поэмась, композициясь, стихосложениясь;

- содамс тонафнеф художественнай текстттнень содержанияснон;

- содамс кафта слогонь стихонь размерхнень

- маштомсмушендома изобразительно – выразительнай средстватнень.

**Минь писателеньке сядынгольдень эряфть колга**

**Тимофей Алексеевич Раптанов. «Татю»**

**Т.А. Раптанов** – эрзянь содаф писатель – прозаик. Сонь эряфоц, творчествац и минь литературасонк оцю путфксоц. Писательть творчестваса «Татю» повестть вастоц. Мокшетнень и эрзятнень сядонгольдень эряфснон типическяй явлениятнень и событиятнень вельде няфтемасна.

Иван атянь образоц. Сонь стака эряфонц няфтемац. Карпа атя – зверень обуця мархта ломань. Сире койхнень инкса ащемац.

Татювонь образоц. Эряфть мархта сонь сознаниянц касомац.

**Литературань теориясь.** Повесть колга шарьхкодемась.

**Петр Иванович Левчаев. «Кафонц кудат»**

**П.И. Левчаевонь** эряфонь и творчествань киц. «Кафонц кудат» повестьса мокшэрзянь велень сире пингонь койхнень няфтемасна. Ашу ломаттнень стакадонга стака эряфсна. Гаройть и Аннань образсна. Синь тюремасна кельгомаснон ванфтоманц инкса.

Писательть нежедемац народнай койхнень и устнай поэзиять лангс.

Мокшень и эрзянь писательхне минь мастороньконь колга.

**Мезе эряви содамс и маштомс тонафнихненди:**

- маштомс мушендома разнай источникста информация;

- тонафнеф писательхнень эрямань и творчествань киснон;

- содамс тяфтама термитть: повестть;

- содамс тонафнеф художественнай текстттнень содержанияснон;

- маштомсмушендома изобразительно – выразительнай средстватнень.

**Мокшень и эрзянь писательхне минь мастороньконь колга**

**Илья Петрович Кишняков. «Самолётсь повсь туцяс»**

Писательть эряфонь и творчествань киц. Писательть Великай Отечественнай войнаса улемстонза авиацияса служамац. Няфтьф событиятнень цебярьста содамасна.

«Самолётсь повсь туцяс» азксть драматическяй сюжетоц и героенза. Нароттнень ёткса кеме ялгаксшить няфтемац. Азксть цебярец воспитаниянь тевса – фкя – фкянди лездомась сяськсыне сембе сталмотнень – азксть инь главнай мялец.

Азксть художественнай ширенза: аф лама валса крхкаста эряфонь явлениянь няфтемась, пейзажть оцю ролец.

**Александр Константинович Мартынов «Монь лемозе – Россия»**

**А.К. Мартыновонь** творчестваса Великай Отечественнай войнань темась. Минь мастороньконь ломанензон геройкс прянь вятемаснон шнамасна.

«Монь лемозе – Россия» стихотворениять патриотическяй содержаниянц, нароттнень ёткса ялгаксшить, фронтть и тылть фкя целенди работамаснон няфтемасна. Стихотворенияса лирическяй ёжмаряматне.

Стихотворениять художественнай ширенза: сонь композицияц и поэтическяй кялец.

**Литературнай теориясь.** Стихотворенияса композициясь. Ритмась и рифмась.

**Василий Никанорович Радин «Сембе минь ломаттяма»**

**В.Н. Радинонь** эряфонь и творческяй киц. Великай Отечественнай войнаса улемац.

«Сембе минь ломаттяма» повестьса нравственностень прябалатне. Стака пингста ваймонь арушить ванфтомац. Лиянь инкса пичедемань темась. Ярцевонь и Людань образсна.

**Литературань теориясь.** Композициянь элементтнень колга шарьхкодемась.

**Михаил Лукьянович Сайгин «Марлю».**

**Александр Степанович Малькин. «Каркне тердихть куду»**

**А.С. Малькин** – содаф мокшень поэт – лирик. «Каркне тердихть куду» стихотворенияса шачема ширень и родной масторонь кельгомань мотифне. Лирическяй геройть пичедеманц – таколдоманц вельде поэтть нравственнай и эстетическяй мялензон – арьсеманзон няфтемасна. Стихнень техникасна, валхнень смысловой нагрузкасна. Кялень изобразительнай средстватне, конатнень вельде поэтсь няфти родной масторть мазышинц и ломаттнень козя потмоёжеснон.

**Юрий Федорович Кузнецов. «Коряй пайгонят»**

**Ю.Ф. Кузнецовонь** эряфонь и творчествань киц. Минь литературасонк лирическяй повестень касомаса сонь путфксоц.

Писательть козя творчествасонза «Коряй пайгонят» повестть вастоц. Повестьса лирическяй геройть лятфнеманза идькс пингонц, шачема ширенц, содаф ломанензон колга.

Произведениять жанровай и композициянь башка ширенза, кялец. Повестьса лирическяй ушетксне, сонь эсонза новеллатнень и азкснень сувафтомасна.

**Литературань теориясь.** Эпическяй произведениятнень композицияснон колга шарьхкодемать крхкалгофтомац.

**Артур Матвеевич Моро. «Русь»**

**А.М. Моро** – талантливай поэт – лирик. «Русь» стихотворениять содержаниянц ваномац. Сонь лирико – публицистическяй крхкашиц, эсонза Россиянь и родной крайть колга седикс токай кяль – валса кельгома чувствань крхкаста ётафтомась. Полафксне, конат тиевсть Россияса стихотворениять сёрмадомдонза меле.

Кялень изобразительнай средстватне, конатнень вельде поэтсь няфнесыне природань картинатнень и ломаттнень потмоёжеснон.

**Литературань теориясь.** Колма слогонь стихотворениянь размерхне.

**Анатолий Прохорович Тяпаев. «Сусетт»**

**А.П. Тяпаев** – идень содаф писатель. «Сусетт» повестть идейно – тематическяй содержанияц. Сонь эсонза кепотьф кизефксне. Произведениять героенза. Сашоконь и Машань образсна. Произведенияса юморсь и пеетькшнемась.

**Литературань теориясь.** Юморть колга шарьхкодемась.

**Петр Уварович Гайни. «Таня»**

«Таня» поэмать сюжетоц и содержанияц. Эрзянь стирть Танянь образоц. Сонь цебярь ломанень обуцяц. Смелста прянь вятемац, мзярда даволть пингста ванфты лама ломанень эряф.

«Таня» поэмать художественнай ширенза и кяль – валонь козяшиц. Сонь ритмикац и строфикац.

**Валентина Ивановна Мишанина. «Пингонь ортат»**

**В.И. Мишавнина** – лама азксонь, повестень автор. Мокшэрзянь велеть войнада мельдень эряфонц няфтемац «Пингонь ортат» повестьса. Главнай героинять Таня стирнять образоц. Повестьса поэзиясь.

**Литературань теориясь.** Эряфонь видешинь няфтемась и произведенияса художественнай вымыслась.

**Мезе эряви содамс и маштомс тонафнихненди:**

- маштомс мушендома разнай источникста информация;

- тонафнеф писательхнень эрямань и творчествань киснон;

- содамс тяфтама термиттнень: ритмась, рифмась, сюжетсь, юморсь, художественнай вымыслась;

- содамс композициянь эементтнень, сюжетонь виттнень, колма слогонь стихотворениянь размерхнень;

- содамс тонафнеф художественнай текстттнень содержанияснон;

- маштомсмушендома изобразительно – выразительнай средстватнень.

**Аф класса лувоманди:**

И.М. Девин «Акша кши»

П.И. Левчаев «Вирсь увнай»

В.К. Радаев «Сурай»

С.В. Кинякин «Шумбранят, тядяй»

П.К. Любаев «Кевонь цёраня»

**Литературань творчествась:**

Народнай моронь сёрмадомась

Сочинения «Мокшэрзянь авать потмоёжень инь вии ширьхне»

Азксть лангс отзывонь сёрмадомась.

Сочинения «Мезе эряви, штоба улемс павазукс»

Лятфнема идькс пингонь инь мяляфтовить колга.

|  |  |  |  |  |  |
| --- | --- | --- | --- | --- | --- |
| №  п/п | Наименование разделов и тем | Максимальнаянагрузка учащегося, ч. | Теоретическоеобучение | Из них | |
| Теоретические работы, ч. | Внеклассное чтение, ч. |
| 1. | Устнай народнай творчествась | 7 | 6 |  |  |
| 2. | Фольклоронь мотивонь коряс серматф произведениятне | 4 | 3 | 1 |  |
| 3. | Минь писателеньке сядынгольдень эряфть колга | 5 | 4 | 1 |  |
| 4. | Мокшень и эрзянь писательхне минь мастороньконь колга | 18 | 17 | 2 |  |
|  | Сембоц | 34 | 30 | 4 |  |

**Тематическяй планированиясь**

**3. Календарно-тематическяй планць**

|  |  |  |  |  |
| --- | --- | --- | --- | --- |
| **№** | **Тематне и разделхне** | **Етафто-мань шись** | **Мзярда етафтф** | **Примечаният** |
| 1 | **Ушетксонь вал устнай народнай творчествать колга** |  |  |  |
| 2 | Эпическяй моротне. «Мора Пугачевонь колга» историческяй морось. |  |  |  |
| 3 | Мифологическяй моротне. «Стирява» мифологическяй морось |  |  |  |
| 4 | Лирическяй моротне: «Марлю», «Дарювонь Федянясь», «Луганяса келунясь» |  |  |  |
| 5 | «Морось ломанть эряфса» сочинения |  |  |  |
| 6 | «Масторава» эпоссь- афкуксонь народонь произведения. |  |  |  |
| 7 | Эпость сюжетоц и композицияц. |  |  |  |
| 8 | **Фольклоронь мотифнень коряс героическяй поэматне**  **Я.Я.Кулдуркаев**- эрзянь содаф поэт-сказитель. «Эрмезь» поэмась-ногаецнень каршес мокшэрзянь народть тюреманц колга произведения |  |  |  |
| 9 | Поэмать сюжетоц и героенза. Эрьмезть образоц, тюремац народть павазонц инкса |  |  |  |
| 10 | **М.А.Бебанонь** произведениянзон соткссна фольклорть мархта  «Ушмань Байкась» поэмать содержанияц |  |  |  |
| 11 | Байкать образонц вельде шачема ширень темать панжемац |  |  |  |
| 12 | **Минь писателеньке сядынгольдень эряфть колга**  **Т.А.Раптанов**-эрзянь содаф писатель. «Татю» повестьса народоньконь сядынгольдень эряфонц няфтемац. |  |  |  |
| 13 | Татювонь образоц |  |  |  |
| 14 | Мокшэрзянь народть сядынгольдень эряфонц няфтемац литератураса |  |  |  |
| 15 | **П.И.Левчаевонь** эряфоц и творчествац. «Кафонц кудат» повестьса велень сире пингонь койхнень няфтемасна. |  |  |  |
| 16 | Гаройть и Аннань образсна |  |  |  |
| 17 | **Мокшень и эрзянь писательхне минь мастороньконь колга.**  **И.П.Кишняковонь** творчествац. «Самолетсь повсь туцяс» азксть драматическяй сюжетоц |  |  |  |
| 18 | **А.К.Мартыновонь** творчестваса ВО войнань темась. «Монь лемозе- Россия» стихотворениять патриотическяй содержанияц |  |  |  |
| 19 | **В.Н.Радин**. «Сембе минь ломаттяма» повестьса нравственностень прябалатне. Повестьса стака пингста ваймонь арушить ванфтомац |  |  |  |
| 20 | **А.С.Щеглов**-пот,прозаик, драматург.  «Афкуксонь кельгома» повестьса разведчикнень тевснон няфтемасна и морально-этическяй проблематнень панжемасна. |  |  |  |
| **21** 21 | Николаев лейтенанть, Вагинонь, Шишивонь, Лида медсестрать и Данилка церанять образсна |  |  |  |
| 22 | **А.С.Малькин**-мокшень содаф поэт-лирик. «Каркне тердихть куду» стихотворенияса шачема ширень и родной масторонь кельгомань мотифне. |  |  |  |
| 23  23 | «Шачема ширезе – монь кельгома уженязе» сочиненияти анокламась |  |  |  |
| 24 24 | **Кк. Сочинениять сермадомац** |  |  |  |
| 25 25 | **Ю.Ф.Кузнецовонь** эряфонь и творческяй киц. «Коряй пайгонят» повестьса идень сельмоса перьфпяльть лангс ваномась |  |  |  |
| 26 26 | Произведениять жанровай и композициянь башка ширенза, кялец. |  |  |  |
| 27 27 | Повестьса лирическяй ушетксне, сонь эсонза новеллатнень и азкснень сувафтомасна. |  |  |  |
| 28 28 | **А.М.Моро** – талантливай поэт-лирик.  «Русь» стихотворенияса ломаттнень героизмаснон няфтемасна. |  |  |  |
| 29 29 | **А.П.Тяпаев**-идень содаф писатель. «Сусетт» повестть идейно-тематическяй содержанияц |  |  |  |
| 30 30 | Сашоконь и Машань образсна |  |  |  |
| 31 31 | Произведенияса юморсь и пеетькшнемась |  |  |  |
| 32 32 | **П.У.Гайни**. «Таня» поэмать сюжетоц и содержанияц. Эрзянь стирть Танянь образоц. |  |  |  |
| 33 33 | **С.Е.Вечканов**- эрзянь содаф поэт. «Концерт» стихотворенияса шачема ширеть кельгоманц, сонь трудяй ломанензон и талантонзон няфтемасна |  |  |  |
| 34 34 | Итоговай уроксь |  |  |  |
|  |  |  |  |  |
|  |  |  |  |  |

**Учебно-методическяй обеспечениясь предметса.**

- Родной литература:учебнай пособия общеобразовательнай учреждениянь 7-це классонди/Азыркина Е.И.-Саранск: Мордовскяй книжнай издательствасаь,2015.

- Брыжинский А.И..Писатели Мордовии: Биографический указатель. – Саранск, Мордовское книжное издательство, 2001.

- Малькина М.И.. Эряфть вайгяленза: Критиконь мяльхть-арьсемат. – Саранск:Мордовскяй книжнай издательствасаь,2005.

Материально-техническое обеспечение.

Бумбокс; Диски:

-И. Никитин. Стихт. Баснят. Сонетт.

-«Вий» фольклорнай ансамбльть моронза.

- Л. Князьковать моронза.

-«Эх, мордовочка» ансамбльть моронза.

Стенды:

-Ковылкинскяй райононь писательхне и поэттне.

-Мордовиять символикац.

Портреты:

-Писатели и поэты мордовии.

Уголки: Предметы быта и утварь древней мордвы.

«Мокша» журналсь мекольце 5 кизотнень

«Мокшень правда» газетать номеронза

«Якстерь тяштеня» журналсь

Интернет ресурсне:

<http://edurm.ru>

<http://mrio.edurm.ru>

<http://mo.edurm.ru>

Нормативнай документтне:

Конвенция о правах ребенка

Закон РФ «Об основных гарантиях прав ребенка»

Конституция РФ

Конституция РМ

Закон РФ «Об образовании»