Филиал «Морд. Коломасовская средняя общеобразовательная школа»

МБОУ «Кочелаевская средняя общеобразовательная школа»

Ковылкинского муниципального района Республики Мордовия

Рассмотрено и одобрено Утверждаю:

на заседании МО : и.о.директора школы: Руководитель МО:

\_\_\_\_\_\_\_ \_\_\_\_\_\_\_\_\_Д.Р.Капкаева

Приказ № \_\_\_\_\_ от

Протокол №\_\_ от \_\_\_\_\_\_2023 г. «\_\_\_\_\_» \_\_\_\_\_\_\_ 2023 г.

Рабочая программа учебного предмета

**«Родной литература» 5 класс**

на 2023-24 учебный год

Составитель: Асташкина З.И., учитель мокшанского языка и

литературы, 1квалификационная категория

с. Морд.Коломасово

**Родной литературань урокнень инголи путневи цель - тонафтомс шабатнень родной кяльть и литературать вельде шарьхкодемс эсь народснон историянц и тяниень пингонь эряманц.**

**Эсь тевонь программазе тиф А.И.Брыжинскяйнь и А.М.Каторовать сёрматф программаснон коряс, конань кемокстазе Мордовия Республикань Образованиянь Министерствась и кона нолдафоль 2010 кизоня.**

**Министерствань программать коряс макссеви 68 част кизоти, но мес-бди фкя частсь ёрдаф и ляткшни фкя урок недяляти. Сяс эрь произведенияти максф часттне кирьфтавихть пялева. Сяс уленди пяк стака лотксемс кона-бди тематненди сяда крхканяста. А тя пяк ужяль.**

Эсь кяльса сёрматф произведениянь тонафнемась панжи кели ки рузонь литературать шарьхкодеманцты и сонь вельденза лия нароттнень литератураснон содаманцты, сон лезды сяда тёждяста шарьхкодемс сембе искусствань виттнень: киноть, театрать, живописть, музыкать и лиятнень. *5-це классонь тонафнема книгась ладяй программаса максф произведениятнень и теоретическяй кизефкснень мархта, мезсь тёждялгофнесы тонафтыть и тонафнихнень тевснон.*

Родной литературась кемоста сотневи эряфть мархта, сяс и полафксне, конат молихть тя пингста, фалу эрявихть кирдемс мяльса сонь тонафнемстонза. Анализонь тиемста васенда эряви шарфтомс мяль общечеловеческяй проблематнень панжемаснонды ,азомс эряфса писательть ванфонц видеть-аф видеть лангс, кодама художественно-выразительнай средства вельде авторсь панчсесыне геройхнень тевснон-валснон, потмоёжеснон, ванондсы кялень козяшить. Тяка пингоня шабатне аф ламонь-аф ламонь тонафнихть арьсема, эсь мяльснон-арьсемаснон азондома, пара тефнень и афсатыкснень няема.

*Родной литературать коряс программать сёрмадомста авторхне кирдезь мяльса и нолдазь тевс ся цебярь сатфкснень, конат кочкавсть синь тиевомстост ведьгемоньда лама кизоста. Тонафнемс сявфт ся произведениятне, конат кандыхть афкуксонь нравственнай и эстетическяй питне. Программаса тяда башка максовихть теоретико-литературнай шарьхкодемат, аф класса лувомать коряс произведеният и педа пес арьсеф ся, кодама литературно - творческяй тефт эрявихть тиемс класса.*

*5-це классонь тонафнема книгась ладяй программаса максф произведениятнень и теоретическяй кизефкснень мархта, мезсь тёждялгофнесы тонафтыть и тонафнихнень тевснон.*

**Цельхне и задачатне:**

**Тонафнихне тонадыхть:**

- литературась лезды тейст шарьхкодемс эряфть, перьфпяльдень явлениятнень, кърхкалгофтсыне тевснон - мяльснон, козякофтсыне кяльснон-валснон, кеподьсыне корхтамань и сёрмадомань кялень культураснон, келептьсыне эрямань мазышить лангс ванфснон.

- цебярьста кармайть содама народснон тевонзон - мялензон, иланзон, сонь кяль - валонь мазышинц и эряфонь киса смузенц, сядынгольдень эряманц- ащеманц.

- тонафтомс шабатнень родной кяльть и литературать вельде шарьхкодемс эсь народснон сядынгольдень и тяниень пингонь эряма.

**Содама:**

*Родной литературань тонафтыхненди эряви кирдемс мяльса, што минь литератураньке сёрматф кафта кяльса, но сембе лия ширетнень коряс сон аф явови, сяс мес няфнесыне сембе мокшетнень и эрзятнень эряфснон, койснон и мяльснон. Аф эряви юкснемс сяньге: минь литератураньке кемоста сотнеф рузоннеть мархта. Улихть малавикс сюжетт, темат, эряфонь няфтема принципт. Минь писателеньке тонафнесть рузонь и лия народонь художественнай валонь мастерхнень эзда эряфть сяда цебярьста няфтемаса.*

Тяка мархта эрь урокса марса эряви шарьхкодемс, мезе од тись тя или тона писательсь литератураса, кодама смузь кандыхть сонь произведениянза, мезьса пяк лац няевихть национальнай ширенза. Сатомшка мяль эряви шарфтомс мокшетнень и эрзятнень койснон лангс (семьяса сяда оцюфнень кулхцондомасна, щамснон, праздниконь ётафтомаснон) и национальнай обуцянь ширетнень панжематненди, родной кяльть козяшинц и мазышинц няфтеманцты.

Родной литературань тонафтыти мяляфтома сявок, што мекольдень кизотнень эряфсонк тиевсь лама полафкста, Сидеста сашендови няендемс, кода валомня бъта пряста пильге лангс мъзярда - бъди лама вастова колсеф социальнай, историческяй и нравственнай видешись, мърдафневихть афкуксонь тевсна - арьсемасна ся ломаттнень, конатнень лемсна стакащемда валфтольхть ърдазса. И сембось тя няфневи литератураса, сяс мес сембе уликс искусстватнень ёткста эряфонь няфти ваномакс сембодонга ладяй лемдемс литературась. Эвондакшни од сельмованф ётаф событиятненди. Мокшэрзянь литературасовок эвондась аф кържа произведения, коса тя няфневи.

*Минь литератураньке сотови сембе тонафневи предметтнень мархта. Тя няеви ётафтомань принципнень эзда. Сембе тя тевсь лезды шабатненди сяда цебярьста шарьхкодемс эсь кяльса сёрматф литературать, содамс и кельгомс шачема масторть.*

5-6-це класснень эса инь оцю задачась- няфтемс, кода сотовихть фкя-фкянь мархта эрямась, литературань произведениясь, писательсь. Ветеце класса родной литературась тонафневи кода литературань морафтома. Шабатне кочкайхть содамошит писательхнень колга, морафтыхть художественнай башка произведеният.

**Учебнай предметть вастоц учебнай планца.**

«Родной дитература» рабочай учебнай программась 5 классонь тонафнихненди тиф часттнень коряс, конат максфт образовательнай учреждениянь Базиснай учебнай планца и «Морд.Коломасовская СОШ» филиалть учебнай планцонза. Предметсь «Родной дитература» 5 класса тонафневи 34 част, 1 час неделяти.

Тонафнемась моли «Родной литература» учебнай пособиять коряс. Авторсь Е.И.Азыркина **.**

Мокшэрзянь литературась тонафневи ветеце – кефкиеце классненди программать коряс, конань нолдазе Мордовия Республикань Образованиянь Министерствась 2010 кизоня.

1. **Планируемые результаты освоения учебного предмета.**

**Инголи моли сатфксне**

Мокшэрзянь литературась тонафневи ветеце – кефкиеце классненди программать коряс, конань нолдазе Мордовия Республикань Образованиянь Министерствась 2010 кизоня.

Родной литературать коряс программать сёрмадомста авторхне: А.И.Брыжинский, А.М.Каторова, Е.И.Азыркина кирдезь мяльсост и нолдазь тевс ся цебярь сатфкснень, конат кочкавсть синь тиевомстост сизьгемоньда лама кизоста. Тонафнемс сявфт ся произведениятне, конат кандыхть афкуксонь нравственнай и эстетическяй питне, сембе ширде няфнесазь эряфонь явлениятнень и ломанень обуцятнень.

Родной литературань программатненди сувафтфт мокшень и эрзянь народть устно – поэтическяй лама произведениясна, содавикс писательхнень и литературать касома кисна, поэзиясь, прозась, драматургиясь, азфт аф класса лувомать коряс книгатнень лемсна и сёрмадысна.

**Личностнайхне:**

-шарьхкодемс литературать вастонц эряфса, фкя-фкянь ёткса корхтамста, перьфпялень ванфтомста;

-маштомс кочкаф содамошитнень и сатфкснень нолямс школань и эрь шинь эряфса;

-касфтомс маштомашитнень ялга и оцю мархта прянь вятема; шабрань ломаттнень мархта сотксонь кирдема;-

- содамс иттненди народоньконь эряфста: мокшетнень эряма койснон, унксснон;

**Метапредметнайхне:**

- шарьхкодевиста марямс мокшень произведениятнень;

- маштомс выразительна лувома;

- маштомс кизекфксонь лангс максома кувака и нюрьхкяня каршек вал;

- маштома эльбятьксфтома, выразительнайста и эрявикс интонациянь вятема лувомста,

- кувакаста и нюрьхкяняста азксонь азондома;

- максомс анализ и оценка тиф заданиятненди;

- маштомс корхтама мокшень кяльса.

**Предметнайхне:**

-маштомс мумс текстста основной мыслять;

- тиемс характеристика произведениянь геройхненди;

- маштомс рисовандама словеснай рисунка;

- выразительнайста лувома;

- шарьхкодема текстть содержаниянц;

- маштомс путомс кизефкст;

- кувакаста и нюрьхкяняста азксонь азондома;

- шарьхкодемс эсь народснон сядогольдень и тяниень пингонь эряфонц;

- содама мокшень народть койнзон, иланзон, кяль-валонь мазышинц и эряфонь киса смузенц;

-шарьхкодемс эряфонь и перьфпяльдень явлениятнень;

- содамс писательхнень и поэттнень эряфонь и творческяй киснон.

1. **Содержание учебного предмета**

**(Родная литература 5 класс)**

***(34 част)***

**I**

УШЕТКСОНЬ ВАЛ ЛИТЕРАТУРАТЬ КОДА ТОНАФНЕМА ПРЕДМЕТТЬ КОЛГА

**Ломанть эряфса книгать эрявиксшиц** *(1 част)*

Литературась кода школаса тонафнемань предмет. Сонь целенза и задачанза. Литературась кода валонь искусствань вид. Устнай народнай творчествась и литературась. Синь ётксост кеме соткссь и аф фкаксшись.

Ломанть эряфса книгать вастоц. Рузонь и минь республиканьконь содавикс писательхнень и учёнайхнень валсна, мяльсна-арьсемасна эряфса книгать вастонц, эрявиксшинц колга. Книгань лувома маштомась. Кельгома книгатне и кельгома авторхне.

**Мокшень и эрзянь народнай ёфксне** *(3частт)*

Устнай народнай творчествать сотксоц народть эряфонц мархта.

Мокшетнень и зрзятнень фольклорса тематическяй и жанровай козяшись. Сонь эсонза ёфкснень вастсна. Жуватань, чудань и эряма коень колга ёфксне. Жувататнень колга ёфкснень эса тонафтомань смузсь. «Буканясь и пинесь», «Сире врьгазсь и Костя атя», «Парось пандови пароса» (шведонь ёфкс).

**«Буканясь и пинесь»** ёфксть смузец. Жуватань прянь вятемать вельде ломанень обуцянь башка ширетнень няфтемасна.

**«Сире врьгазсь и Костя атя»** ёфкссь. Сонь эсонза мокшэрзятнень кунардонь пингонь эрямаснон няфтемасна. Ёфксса моральсь. Върьгазть образонц вельде аф пара вайме ломанень сялдомась.

**«Парось пандови пароса»** ёфксса эряфонь видешись, тонафтомань смузсь. Обраснень вельде ломаттнень ёткса ладяматнень няфтемасна.

Шведонь и мокшэрзянь ёфкснень ёткса марстонь признакне.

Бытовой ёфкснень вастсна мокшэрзянь фольклорса, ломанть эряфса эрь шинь тефнень няфтемасна.

**«Од ава»** ёфксть эрямань смузец. Кяжть и парть ёткса тюремась. Покодемати кельгомать и лия пара обуцятнень шнамасна. Кяжть и эсь прянь кельгомать сялдомасна.

**«Фокась и Прокофий попсь»** ёфксса ломанень обуцяса цебярь и кальдяв ширьхнень лангти лихтемасна, портретнай характеристикатне. Ёфксть тонафтомань смузец, лия народонь ёфкснендималадомац.

**Литературань теориясь.** Народнай ёфкснень башка ширесна.

**Содама ёфксне, лувомкатне, кяльяжамкатне** *(1 частт)*

**Народнай содама ёфксне.** Содама ёфкссь — устнай народнай творчестваса фкя инь кельговикс жанрась. Народть ёненц, ёжушинц пачфтемац. Содама ёфкснень эса кърхка смузсь, тематикань келишись. Содама ёфкснень эса эрямань явлениятнень образнайста панжемасна, художественнай башка ширесна. Сода­ма ёфкснень эса метафорать вастоц. Содама ефксненъ видсна: **содама ёфкст-метафорат, содама ёфкст-задачат, содама ёфкст-кизефкст.**

**Литературнай содама ёфксне.** Перьфпяльть и ломанть ёткса сотксне Р. Федькинонь, Е. Тимошкинонь, В. Виардонь, С. Кинякиноньтя жанрань произведенияснон эса. Содама ёфкснень лездомасна шабань касфтома тевса.

**Идень лувомкатне.** Лувомкатне кода устнай народнай творчествань произведениятнень тематический и жанровай башка ширесна. Лувомкатнень тиевомасна. Синь поэтическяй кяль-валсна. Лувомкатнень вастсна иттнень налхксемасост и синь кяль-валонь касфтомасост. Мокшэрзянь лувомкатнень соткссна рузоннетнень мархта.

**Кяльяжамкатне.** Кяльяжамкатнень тиевомасна и синь ззост азомань кайги и стака валхнень сувафтомасна. Кяль­яжамкатнень лезкссна иттнень цебярьста корхтама тонафнемасост. Тя жанрань произведениятнень вастсна идень фольклорса.

**Литературань теориясь.** Содама ёфкснень, лувомкатнень, кяль­яжамкатнень шаръхкодемасна.

**Литературань творчествась.** Арьсемс ёфкс компьютерть вельде:  
«Кода мон пачкотькшнень лия мастору...» ;

**Предметтнень ёткса сотксне.** Рузонь и лия нароттнень фольклорсна (ёфксне, содама ёфксне, лувомкатне и кяльяжам­катне).

**Библиясь** *(1 част)*

**Библиять** колга шарьхкодемась. Ташта соткссь. Шарьхкодемась колганза. Менелень-масторонь тиевомась. Васень ломаттнень тиевомасна. Каин и Авель, Вавилононь башнясь.

II

ЛИТЕРАТУРАНЬ ЁФКСНЕ И БАСНЯТНЕ

**Фёдор Семёнович Атянин** *«Сельведь-богатырь»,* **ёфкс** *(2 частт)*

Ф.С. Атянин — мокшень содавикс писатель. Шабатненди лемтьф произведениянза. Синь ётксост **«Сельведь-богатырь»** ёфксть вастоц. Сонь сотксоц фольклорть мархта. Кяжть и парть ёткса тюремась. Трудовой народть мялензон и надияманзон няфтемасна. Сельведь-богатырть и Марунять образсна. Ёфксса кяльть мазьшиц.

**Литературань теориясь.** Литературнай ёфкснень колга шарьхкодемась.

**Литературань творчествась.** Арьседа ёфкс, коса геройхне тинць и ялганте.

**Фёдор Савватьевич Дурнов *«Алашась и сяськне»,* басня** *(1 част)*

**Ф.С. Дурновонь** сатфксонза мокшэрзянь литератураса. Васенце аськолксонза тяштемань тевса. Великай Отечественнай войнаса улемац.

**«Алашась и сяськне»** басняса аллегориясь. Жуватань образть вель­де целень саты ломанень шнамась, шавос корхтайхнень сялдомасна.

**Максим Афанасьевич Бябин (Максим Бебан)**

***«Лефсь, врьгазсь и келазсь», «Кафонц частт», «Равжа пря***

***куй»* баснятне** *(1 част)*

**М. А. Бебан** — мокшэрзянь баснянь жанрать ушедыец. **«Лефсь, врьгазсь и келазсь»** басняса животнайхнень образснон вельде ломанень обуцяса афсатыкснень лангти лихтемасна, пеедемасна. Лиянди цебярь арьсемать шнамац. Произведениять смузенц панжемаса аллегориять ролец.

**«Кафонц частт»** басняса предметонь вельде ломанень обуцянь няфтемась, эряфса афкуксоннеть няемац. Обраснень карань-каршек путомасна. Произведенияса кяльть ваномац.

**Литературань творчествась.** Баснянь арьсемась.

**Литературань теориясь.** Аллегориять шарьхкодемац.

**Иван Егорович Шумилкин *«Шава Колаз», «Сея»* баснятне** *(1 частт)*

**И.Е. Шумилкин** — эрзянь содавикс баснянь сёрмады. **«Шава колаз»** басняса ломанень обуцятнень няфтемасна: прянь шнамать, аф видешить, кяжть сялдомасна и пеетькшнемасна. Басняса кяль-валонь козяшись, моральсь.

**«Сея»** басняса эсь прянь кельгомать сялдомац. Произведенияса кяль-валонь козяшись.

**Литературань теориясь.** Баснять шарьхкодемац.

**Николай Борисович Голенков** *«Ёжу келаськя»,* **ёфкс** *(1 част)*

**Н.Б. Голенков** — иденди лама жанраса сёрмады писатель. «Якстерь тяштеня» идень журналса покодемац.

Васенце драматургическяй сборниконц лисемац. Пьесанзон сцена лангс путомасна.

**«Ёжу келаськя»** ёфксса ломаттнень и животнайхнень марстонь эряфснон няфтемац. Васькафнемать сялдомац.

**Литературань теориясь.** Пьесать колга шарьхкодемась.

**Предметтнеиь ёткса сотксне.** Литературнай ёфксне и баснятне рузонь кяльса (А.С. Пушкинонь, П.П. Ершовонь, И.А. Крыловонь, С.Я. Маршаконь, С.В. Михалковонь произведениясна).

**ИДЬКС ПИНГЕ**

**Кузьма Григорьевич Абрамов**

***«Сядонгольдень школаса» («Эрзянь цёра»* романцта**

**пакш)** *(2 частт)*

**К.Г. Абрамов** — эрзянь содафписатель. «Эрзянь цёра» роман­цта **«Сядонгольдень школаса»** сявфпяльксть ваномац. Марнек масторти содаф скульпторть С.Д. Нефёдовонь (Эрьзянь) идькс пингонц няфтемац. Тонафнемать, покодемать вельде масторть келес содавикс ломанькс арамац. Виде кинь кочкамста Степанонди учительть лезксоц. Ингольдень школаса тонафнеманб тевса эсь лацонь ширьхне.

Иван атянь и Алёна бабань образсна. Велеса сядонгольдень койхнень-илатнень няфтемасна.

**Литературань теориясь.** Пейзажть колга шарьхкодемась.

**Литературань творчествась.** Тяниень и ётай пингонь школась.

**Фёдор Маркелович Чесноков**

*«Аляка лефкс», «Кирьхкс Мика»* азксне *(2 частт)*

Писательть эряфонь и творчествань киц. Иттненди лемтьф произведениянза: «Кирьхкс Мика», «Аньцек касозан», «Аляка лефкС» азксне. «Аляка лефкс» произведенияса лиянь колга пичедемать, ляпошить, аф пелемать, эряфса видешить инкса ащемать шнамац. Васькафнемать, лиянь муворгофнемать сялдомац. Пей­зажть вельде геройхнень седиботмоснон панжемасна. Тядянь кельгомать виец. Произведенияса кялень художественно-изобразительнай средстватне.

**«Кирьхкс Мика»** азксса мокшэрзятнень кунардонь пингонь эряфснон няфтемац. Микань образоц, сонь обуцянзон вииямасна и козякодомасна. Писательть маштомошиц шабатнень потмоёжеснон и прянь вятемаснон няфтемста. Азксса пейзажть виец.

**Литературань теориясь.** Литературнай геройть колга шарьхко­демась.

**Литературань творчествась.** Эряфса лия кялень содамать эрявиксшиц.

**Валентина Ивановна Мишанина**

***«Кувака ши», «Сёрмав катоня», «Кить ушетксоц»***

**азксне** *(2 частт)*

**В.И. Мишанинать** эряфонь и творческий киц. Школаса тонафнемста литературнай тевти кундамась, мокшень поэтть Илья Девинонь лезксоц. Геройхнень обуцяснон панжемста писательть асувоц.

**«Сёрмав катоня»** азксса школань тефнень няфтемасна. Витя цёранять ляпе ваймоц. Тонафтыть образоц.

**«Кить ушетксоц»** произведенияса нравственнай кизефксне. Иттнень таколдомасна, пичедемасна оцюфнень ёткса аф ладяматнень сюнеда. Азксть художественнай башка ширенза.

**«Кувака** **ши»** азксса Великай Отечественнай войнань темась. Стака идькс пингсь. Фкя-фкянди лездомась, сталмонь сяськомась.

**Литературань творчествась.** Кудъётконь темас азксонь сёрмадомась: «Весть илять, мзярда алязе тусь кудста...» ушетксть коряс.

**Предметтнень ёткса сотксне.** Рузонь литератураса Великай Отечественнай войнати лемтьф идень произведениятне.

ПЕРЬФПЯЛЬСЬ

**Михаил Ильич Безбородов**

*«Вирь», «Сексе», «Малаткшни тялось»* стихотворениятне

*(1 част)*

**М.И. Безбородов** — мокшень содавикс поэт. Сонь творчествасонза пейзажнай лирикать вастоц. **«Вирь»** стихотворенияса кизонь мазы перьфпяльть няфтемац, ломанть и перьфпяльть ёткса сотксне.

Перьфпяльса полафтксне **«Сексе»** стихотворенияса.

Валсь кода образонь ладямань средства **«Малаткшни тялось»** стихотворенияса.

Стихотворениянзон эса поэтть мяленза-арьсеманза перьф­пяльть ванфтоманц колга. Стихнень кяль-валонь козяшисна. Народнай поэзиянь художественнай средстватне.

**Литературань теориясь.** Олицетворениять колга шарьхкодемась.

**Литературань творчествась.** Сёрмадомс сочинения-миниатюра темать коряс: «Монь кельгома кизонь пингозе...»

**Илья Петрович Кривошеев**

***«Тунда», «Тяла», «Вирьса»* стихотворениятне** *(1 част)*

**И.П. Кривошеевонь пейзажнай** лирикасонза эсь лацонь ширьхне. **«Тунда»** стихотворенияса перьфпяльсаполафтксне, мазышись. Изобразительно-выразительнай средстватне. Глаголхнень, пъшкядематнень смузьсна **«Вирьса»** стихотворенияса.

**Анатолий Устинович Эскин**

***«Варьхмодема», «Келуня», «Сёксеть аськолксонза»***

**стихотворениятне *(1 част)***

**А.У. Эскин** — эрзянь поэт. Поэзиянц козяшиц. Пейзаж­най лирикасонза перьфпяльть мазышинц няфтемац. Тяса олицетворениятнень и метафоратнень тевс нолдамасна. Поэтть мяленза-арьсеманза шачема ширть кельгоманц колга.

**«Сёксеть аськолксонза»** стихотворенияса ломанть и перьф­пяльть ёткса кеме сотксне.

**Литературань теориясь.** Эпитетть колга шарьхкодемась.

**Александр Степанович Малькин**

***«Вирня», «Келуня», «Тялонь мелодият», «Лисян мон саду»*****стихотворениятне** *(1 част)*

**А.С. Малькин** — мокшень поэт, национальнай поэзиянь традициятнень кемокстайсна. А.С. Малькинонь пейзажнай лириканц башка ширенза. **«Келуня»** стихотворенияса шачема ширти кельгомась, цебярти надиямась. Уменьшительно-ласкательнай суффикснень смузьсна.

Вирень эряйхнень заботаснон няфтемасна **«Вирня»** стихотво­ренияса. Изобразительно-выразительнай средстватне.

**Литературань творчествась.** Сёрмадомс сочинения темать ко­ряс: «Мес тунда аварди келунясь?..»

**Василий Иванович Ардеев (Виард)**

***«Вирень вайгяльхть»,* азкс** *(2 частт)*

**В.И. Виард** — мокшень прозаик. Идькс пингста сталмонь няемась. Иттненди лемтьф произведенияса автобиографизмась.

**«Вирень вайгяльхть»** азксса перьфпялень ванфтомань темась. Перьфпяльть эряфонц цебярьста содамац, ванфтоманц колга мяльхне-арьсематне. Пейзажнай картинатнень смузьсна.

**Литературань теориясь.** Художественнай произведениянь кяльть колга шарьхкодемась. Прозань и стихонь кяльхне.

**Литературань творчествась.** Анокламс стенной газета темать коряс: «Перьфпяльсь эздонк веши лезкс...»

**Михаил Герасимович Имяреков**

***«Шумбрат, Лепченка», «Тундать самац»***

**стихотворениятне** *(1 част)*

**М.Г. Имярековонь** эряфонь и творческяй киц. Литератураса васенце аськолксонза.

**«Тундать самац», «Шумбрат, Лепченка»** стихотворениятнень эса мокшень велеть мазышинц няфтемац. Перьфпяльть и ло­манть ёткса сотксне. Стихотворениятнень эса кялень художественно-изобразительнай средстватне.

**Предметтнень ёткса сотксне.** Перьфпяльть мазышинц няфтемац Мордовиянь содавикс художникнень картинасост. Тя темать панжемац рузонь поэттнень творчествасост.

**Евдокия Яковлевна Терёшкина**

***«Тундань сельмоветть»,* азкс** *(1 част)*

**Е.Я. Терёшкинать** эряфонь и творческяй киц. Идькс и од пингоц. Мордовскяй госуниверситетонь филологическяй факультетса тонафнемац. Редакторонь тевса лама киза покодемац.

Идень сельмованфса перьфпяльть няфтемац, шарьхкодемац **«Тундань сельмоветть»** азксса.

**Виктор Михайлович Лобанов**

***«Калонь кунциень азкст», «Ломаттне и ляйхне», «Калхнень мокшень лемсна»* азксне** *(1 част)*

**В.М. Лобановонь** эряфонь и творческяй киц. Москуса А.М. Горькаень лемса литературнай институтса тонафнемац. Ня кизотнень поэзиянь жанраса покодемац. Мекольдень кизотнень очерконь, лятфнемань, азксонь жанраса сатфксонза. **«Калонь кунциень азкст», «Шкаень толня»** книганзон эсь лацонь ширесна.

Перьфпяльть эряфонц цебярьста содамац «Калонь кунциень азкст» цикласа.

**Предметтнень ёткса соткссь.** Мордовияса ляйхнень лемсна.

**ИСТОРИЯСЬ**

**Анатолий Прохорович Тяпаев**

***«Алёна»,* поэма** *(1 част)*

**А.П. Тяпаевонь** эряфонь и творческяйкиц. Мокшэрзянь литератураса лама жанраса покодемац.

**«Алёна»** поэмаса Алёна Арзамасскаять образоц. Мокшэрзятнень ялгаксшисна рузонь народть мархта.Степан Разинонь войскаса воляшить инкса тюремасна. Произведенияса кялень художественно-изобразительнай средстватне.

**Сергей Степанович Ларионов**

***«Архип атянь ёлкац»,* азкс** *(1 част)*

Писательть эряфонь и творческяй киц. Стака идькс пингоц. Рузонь и мокшэрзянь литератураса Великай Отечественнай войнать колга произведениятне.

**«Архип атянь ёлкац»** азксть темац — фашисттнень каршес на­родть тюремац. Азксса нравственнай прябалатнень кеподемасна. Архип атянь образонц вельде советскяй ломаттнень патриотизмаснон няфтемац. Родинань мийхнень сялдомасна старостать образонц вельде. Азксть оцю воспитательнай смузец.

**Литературань теориясь.** Произведениять теманц и идеянц колга шарьхкодемась.

**Литературань творчествась.** Велеса лятф Великай Отечествен­най войнань ветераттнень лятфнемаснон сёрматкшнемасна.

**Михаил Петрович Девятаев**

***«Пленцта* — *самолётса»,* повесть** *(2 частт)*

**М.П. Девятаевонь** эряфонь и творческяй киц. Великай Отече­ственнай войнаса улемац. **«Пленцта** — **самолётса»** повестть афкуксонь эряфста сявф юронза. М.П. Девятаев — герой-патриот. Сонь обуцянза, ялга ёткса, фашистонь лагерьса прянь вятемац, пленцта самолётса ворьгодемац.

**Пётр Уварович Гайни (Поздяев)**

***«Сяськомань тунда»,* стихотворения** *(1 част)*

**П. Гайнинь** эряфонь и творческяй киц. Стака идькс пингоц. Ве­ликай Отечественнай войнаса военнай корреспондентокс улемац. Поэзиянц эсь лацонь ширенза. Стихонзон коряс моронь ладямась.

Перьфпяльть образонц вельде мокшэрзянь народть кенярдеманц няфтемац **«Сяськомань тунда»** стихотворенияса. Художественно-изобразительнай средстватне.

**Вячеслав Григорьевич Журавлёв (Числав Журавлёв)**

***«Солдатонь тядя»,* стихотворения** *(1 част)*

Поэтть эряфонь и творческяй киц. Васенце аськолксонза мокш­эрзянь литератураса. В.К. Радаевонь лезксоц сёрмадомань тевса. Васенце стихонь сборниконзон эсь лацонь ширесна.

**«Солдатонь** тядя» стихотворенияса тядянь кельгомась. Произ­веденияса кялень художественно-изобразительнай средстватне.

**Раиса Степановна Кемайкина (Маризь Кемаль)**

***«Ледстнема»,* стихотворения** *(1 част)*

Поэттъ эряфонь и творческяй киц. Школаса тонафтыкс, национальнай газетаса и журналхнень эса покодемац. Васенце поэтическяй сборниконц эсь лацонь шиц. Стихонзон лангс музыкань путомась.

**«Ледстнема»** стихотворенияса мокшэрзятнень эряфонь сталмоснон няфтемасна. Ломанть и перьфпяльть ёткса сотксне.

1. **Календарно-тематическое планирование**

|  |  |  |  |  |
| --- | --- | --- | --- | --- |
| **№№** | **Тематне и разделхне** | **Етафтомань шись** | **Мзярда етафтф** | **Примечаният** |
| 1 | **Ушетксонь вал литературать кода тонафнема предметть колга**  Ломанть эряфса книгать эрявиксшиц |  |  |  |
| 2 | **Народнай ёфксне**. Ёфкссь «Буканясь и пинесь» |  |  |  |
| 3 | Ёфкссь «Сире върьгазсь и Костя атя» |  |  |  |
| 4 | Ёфкссь «Парось пандови пароса» |  |  |  |
| 5 | Ёфкссь «Од ава» |  |  |  |
| 6 | Ёфкссь «Фокась и Прокофий попсь» |  |  |  |
| 7 | **К/к** Арьсемс ефкс «Кода мон пачкотькшнень лия мастору» |  |  |  |
| 8 | Народнай содама ёфксне.  Идень лувомкатне. Кяльяжамкатне. |  |  |  |
| 9 | Библиять колга шарьхкодемась. Ташта соткссь. Васень ломаттнень тиевомасна |  |  |  |
| 10 | **Литературнай ёфксне и баснятне.** **Ф.С.Атянин.** «Сельведь-богатырь» ефксса кяжть и парть еткса тюремась |  |  |  |
| 11 | Сельведь богатырть и Марунять образсна. |  |  |  |
| 12 | **Ф.С.Дурнов** «Алашась и сяськне» басняса аллегориясь |  |  |  |
| 13 | **И.Е.Шумилкин** «Шава Колаз» басняса ломанень обуцятнень няфтемасна. |  |  |  |
| 14 | **М.А.Бебан** - мокшэрзянь баснянь жанрать ушедыец. «Кафонц частт» басняса эряфса афкуксоннеть няемац. |  |  |  |
| 15 | **Н.Б.Голенков** - иденди лама жанраса сермады писатель. «Ёжу келаськя» ефксса васькафнемать сялдомац. |  |  |  |
| 16 | **К/к** «Монь ялгазень цебярь и кальдяв обуцянза» |  |  |  |
| 17 | **Идькс пинге. К.Г.Абрамов** - эрзянь содаф писатель. «Сядонгольдень школаса» пяльксса содаф скульпторть С.Д.Эрьзянь идькс пингонц няфтемац |  |  |  |
| 18 | **Ф.М.Чесноковонь** эряфоц и творчествац. «Кирьхкс Мика» азксса мокшэрзятнень кунардонь пингонь эряфснон няфтемац. Ильгянь образоц «Аляка лефкс» азксса |  |  |  |
| 19 | **К/к**  «Мес Ильгя тусь монь мялезон» |  |  |  |
| 20 | **В.И.Мишанинать** «Сермав катоня» азссонза школань тефнень няфтемасна. |  |  |  |
| 21 | «Кить ушетксоц» произведенияса нравственнай кизефксне. «Кувака ши» азксса Великай Отечественнай войнань темась |  |  |  |
| 22 | **Перьфпяльсь.**  **М.И.Безбородов** –мокшень содавикс поэт-лирик. «Вирь» стихотворенияса кизонь мазы перьфпяльть няфтемац. Перьфпяльса полафксне «Сексе» стихотворенияса |  |  |  |
| 23 | **И.П.Кривошеевонь** пейзажнай лирикасонза эсь лацонь ширьхне. «Тунда» стихотворения-са перьфпяльса полафксне, мазышись. |  |  |  |
| 24 | **Л.У.Эскин**-эрзянь поэт. «Сексеть аськолксонза» стихотворенияса ломанть и перьфпяльть еткса кеме сотксне. |  |  |  |
| 25 | А.С.Малькин –мокшень поэт, национальнай поэзиянь традициятнень кемокстайсна. Сонь поэзияц. |  |  |  |
| 26 | **К/к.** Сочинения «Мес тунда аварди келунясь?... |  |  |  |
| 27 | **В. И. Виард** – мокшень прозаик.  «Вирень вайгяльхть» произведенияса перьфпялень ванфтомань темась. |  |  |  |
| 28 | **М.Г.Имярековонь** «Тундать самац», «Шумбрат, Лепченка» стихотворениясонза мокшень велеть мазышинц няфтемац. |  |  |  |
| 29 | **Е.Я.Терешкинать** эряфонь и творческяй киц.  Идень сельмованфса перьфпяльть няфтемац, шарьхкодемац «Тундань сельмоветть» азксса. |  |  |  |
| 30 | **В.М.Лобановонь** творчествац. Перьфпяльть эряфонц цебярьста содамац «Калонь кунциень азкст» цикласа. |  |  |  |
| 31 | **Историясь. А.П.Тяпаевонь** эряфонь и творческяй киц. «Алена» поэмаса Алена Арзамасскаять образоц. |  |  |  |
| 32 | **С.С.Ларионов** –мокшень содавикс прозаик. «Архип атянь елкац» азксть темац – фашиттнень каршес народть тюремац. |  |  |  |
| 33 | **М.П.Девятаевонь** эряфонь и творческяй киц. «Пленцта-самолетса» повестть афкуксонь юронза. Главнай геройть ялга еткса, фашистонь лагерьса прянь вятемац |  |  |  |
| 34 | **П.У.Гайни.** «Сяськомань тунда» стихотворенияса перьфпяльть образонц вельде мокшэрзянь народть кенярдеманц няфтемац. |  |  |  |

**Тематическяй планированиясь 5 класса мордовскяй литератураса.**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| |  |  |  |  | | --- | --- | --- | --- | | № | Разделхне | Нагрузкась  (часттне) | Творческяй  тефне | | 1 | Ушетксонь вал литературать кода тонафнема предметть колга.Народнай ефксне. | 9 | 1 | | 2 | Литературань ефксне и баснятне | 7 | 1 | | 3 | Идькс пинге | 5 | 1 | | 4 | Перьфпяльсь | 9 | 1 | | 5 | Историясь | 4 |  | |  | **Сембоц:**  **Художественнай текстонь тонафнемась**  **Корхтама касфтомань занятиятне** | **34**  **30**  **4** |  | |

**Учебно-методическяй обеспечениясь предметса.**

- Родной литература:учебнай пособия общеобразовательнай учреждениянь 5-це классонди/Азыркина Е.И.-Саранск: Мордовскяй книжнай издательствасаь,2016.

- Брыжинский А.И..Писатели Мордовии: Биографический указатель. – Саранск, Мордовское книжное издательство, 2001.

- Малькина М.И.. Эряфть вайгяленза: Критиконь мяльхть-арьсемат. – Саранск:Мордовскяй книжнай издательствасаь,2005.

Материально-техническое обеспечение.

Бумбокс; Диски:

-И. Никитин. Стихт. Баснят. Сонетт.

-«Вий» фольклорнай ансамбльть моронза.

- Л. Князьковать моронза.

-«Эх, мордовочка» ансамбльть моронза.

Стенды:

-Ковылкинскяй райононь писательхне и поэттне.

-Мордовиять символикац.

Портреты:

-Писатели и поэты мордовии.

Уголки: Предметы быта и утварь древней мордвы.

«Мокша» журналсь мекольце 5 кизотнень

«Мокшень правда» газетать номеронза

«Якстерь тяштеня» журналсь

Интернет ресурсне:

<http://edurm.ru>

<http://mrio.edurm.ru>

<http://mo.edurm.ru>

Нормативнай документтне:

Конвенция о правах ребенка

Закон РФ «Об основных гарантиях прав ребенка»

Конституция РФ

Конституция РМ

Закон РФ «Об образовании»

Закон РМ «Об образовании в РМ»

«Федеральный компонент государственного стандарта общего образования», утвержден приказом Минобразования России от 5 марта 2004 года №1089