Филиал «Морд. Коломасовская средняя общеобразовательная школа»

МБОУ «Кочелаевская средняя общеобразовательная школа»

Ковылкинского муниципального района Республики Мордовия

Рассмотрено и одобрено Утверждаю:

на заседании МО : и.о.директора школы: Руководитель МО:

\_\_\_\_\_\_\_ \_\_\_\_\_\_\_\_\_Капкаева Д.Р.

Приказ № \_\_\_\_\_ от

Протокол №\_\_ от \_\_\_\_\_\_2023 г. «\_\_\_\_\_» \_\_\_\_\_\_\_ 2023 г.

Рабочая программа учебного предмета

**«Родной литература» 8 класс**

на 2023-24 учебный год

Составитель: Асташкина З.И., учитель мокшанского языка и

литературы, 1квалификационная категория

с. Морд.Коломасово

**Цельхне и задачатне:**

Лама лия предметтнень ёткста, конат тонафневихть школаса, няевикс васта максови мокшэрзянь литературати. Сон лезды тейст шарьхкодемс эряфть, перьфпяльдень явлениятнень, крхкалготфтсыне тевснон – мяльснон, козякофтсыне кяльснон – валснон, кеподьсыне корхтамань и сёрмадомань кялень культураснон, келептьсыне эстетическяй ванфксснон.

Литературань произведениятнень вельде тонафнихне сяда цебярьста кармайхть содама эсь народснон тевонзон – мялензон, иланзон, сонь кяль – валонь мазышинц и эряфонь киса смузенц, сядонгольдень эряманц – ащеманц.

Родной литературань урокнень инголи путневи цель – тонафтомс шабатнень родной кяльть и литературать вельде шарьхкодемс эсь народснон историянц и тяниень пингонь эряманц. Шабатненди эряви сатомс тяфтама результатт:

**Личностнайхть:**

-шарьхкодемс мокшень кяльть вастонц эряфса, фкя-фкянь ёткса корхтамста, перьфпялень ванфтомста;

-маштомс кочкаф содамошитнень и сатфкснень нолямс школань и эрь шинь эряфса;

-касфтомс маштомашитнень ялга и оцю мархта прянь вятема; шабрань ломаттнень мархта сотксонь кирдема;

- содамс иттненди народоньконь эряфста мокшетнень эряма койснон, унксснон.

**Метапредметнайхть:**

- маштомс мушендома разнай источникста информация;

- маштомс кулхцондома ялгать и вятемс диалог;

- максомс анализ и оценка тиф заданиятненди;

- маштомс корхтама мокшень кяльса.

**Предметнайхть:**

- содамс тонафнеф художественнай текстттнень содержанияснон;

- содамс тяфтама понятиятнень: силлабикань стихсь, художественнай образсь, лирическяй поэмась, художественнай детальсь, стихонь строфась, драмась, гимнась, фантастикась.

- маштомс мушендома сюжетть элементонзон;

- маштомс мушендома изобразительно – выразительнай средстватнень;

- маштомс мушендома художественнай обраснень и детальхнень.

Эсь кяльса сёрматф произведениянь тонафнемась панжи кели ки рузонь литературать шарьхкодеманцты и сонь вельденза лия нароттнень литератураснон содаманцты, сон лезды сяда тёждяста шарьхкодемс сембе искусствань виттнень: киноть, театрать, живописть, музыкать и лиятнень.

Родной литературась кемоста сотневи эряфть мархта, сяс и полафксне, конат молихть тя пингста, фалу эрявихть кирдемс мяльса сонь тонафнемстонза.

Урокса произведениятненди идейно - художественнай питнеть путомста сави кирдемс мяльса нравственнайть и эстетическяйть. Анализонь тиемста васенда эряви шарфтомс мяль общечеловеческяй проблематнень панжемаснонды, азомс эряфста писательть ванфонц видеть – аф видеть лангс, кодама художественно- выразительнай средства вельде авторсь панчсесыне геройхнень тевснон – валснон, потмоёжснон, ванондсы кялень козяшить. Тяка пингоня шабатне аф ламонь – аф ламонь тонафнихть арьсема, эсь мяльснон – арьсемаснон азондома, пара тефнень и афсатыкснень няема.

Кафксоце классонь покодемань программась кочкаф, нежедемок мокшэрзянь литературань программать лангс, конань аноклазь 5-11 классненди Е.И. Азыркина, А.М. Катарова, А.И. Брыжинскяй. Сон кемокстаф Мордовия Республикань Образованиянь министерстваса и нолдаф Саранскяйса, мордовскяй книжнай издательстваса 2010 кизоня. Программась арьсеф 70 част лангс (2 частт недяляти). ***Рабочай программатть эса тифт полафкст*, *сяс мес 2015 кизоста сявомок «Родной литература» учебниксь ётафтф учебнай пособиякс. Предметсь лемтьф «Литературное чтение на мокшанском языке». Часттне кирьфтафт 34 частти, (1 част недяляти) корхтамань и сермадомань кялень навыкнень касомаснонды катф 4 частт, аф класса лувомань урокненди максови 4 частт. Ламода кирьфтафт писательхнень творчестваснон и произведенияснон тонафнемасна.***

Корхтамань и сёрмадомань кялень навыкнень касомаснонды урокнень эса эряви тонафтомс шабатнень мазы и шарьхкодеви валса эсь мялень азома, беседань вятема, лиянь корхтамань кулхцондома, эсь кялезост валмуворксонь и цитатань сувафнема. Родной литературань коряс аф класса лувомань занятиятне лездыхть крхкалгофтомс и кемокстамс урокса ётаф материалть, кеподемс теориянь содамошитнень, келептемс эряфть лангс ванфксть, сяда лацкас кельгомс тонцень кяльцень и литературацень.

Литературань процессь аф ащи фкя вастса, эвондайхть писателень од лепт, цебярь произведеният, сяс эряви старандамс, штоба шабатне улельхть анокт одонь вешема и содама.

**Учебнай предметть вастоц учебнай планца**

«Родной дитература» рабочай учебнай программась 8 классонь тонафнихненди тиф часттнень коряс, конат максфт образовательнай учреждениянь Базиснай учебнай планца и «Морд.Коломасовская СОШ» филиалть учебнай планцонза. Предметсь «Родной дитература» 8 класса тонафневи 34 част, 1 час неделяти.

Тонафнемась моли «Родной литература» учебнай пособиять коряс. Авторсь Е.И.Азыркина **.**

Мокшэрзянь литературась тонафневи ветеце – кефкиеце классненди программать коряс, конань нолдазе Мордовия Республикань Образованиянь Министерствась 2010 кизоня.

**1.Инголи моли сатфксне**

**Личностнайхне:**

-шарьхкодемс мокшень кяльть вастонц эряфса, фкя-фкянь етса корхтамст, перьфпяльдень ванфтомста;

-маштомс кочкаф содамошитнень сатфкснень нолямс школань и эрь шинь тевса;

-касфтомс маштоматнень ялга и оцю мархта прянь вятема, шабрань ломатнень мархта сотксонь кирдема;

- содамс народонь конь коензон-обуцянзон, эрямань унксонзон.

**Метапредметнайхне:**

-марямс и няемс сотксть киноть, театрать, живописть, музыкать и лиятнень еткса;

-шарьхкодемс сотксть народть эряфонц мархта;

-шарьхкодемс кели сотксть историять мархта и сонь событиянзон;

**Предметнайхне:**

-маштомс нюрькяняста азондома писательхнень колга и синь творчестваснон:

-произведениятнень содержанияснон панжема и нюрьхкяняста азондома;

-выразительна лувома стихса и прозаса серматф произведениятнень;

-наизусть стихъонь лувома;

-произведениятнень жанрава явома;

-максф произведениянь коряс кизефксонь максома;

-вятема литературно-творческяй тефт

**2. Родной литература дисциплинать потмоц**

**Мокшэрзянь устнай народнай творчествань произведениятне.**

**Фольклорсь кода искусства.**

Народнай творчествать колга шарьхкодемась. Минь народоньконь устнай творчестванц сотксоц видить-сокайть тевонзон – валонзон мархта. Фольклорса синкретизмань ушетксне (эсонза валхнень, морамань, драматургиянь и хореографиянь элементтнень фкя-фкянь мархта кеме соткссна).

Устнай народнай творчествать общественнай функциянза и эряфса кемокстамань условиянза. Фольклорса народть эряфонц, мировоззрениянц, коензон-обуцянзон няфтемасна.

Устнай народнай творчествать жанровай форманза: героическяй эпосонь азксне, легендатне и преданиятне, эпическяй и лирическяй моротне, содама ёфксне, валмуворксне, сиде моронятне, свадьбань поэзиясь.

Мокшэрзянь письменнай литературать эвондамаса, касомасонза-вииямасонза фольклорть ролец. Фольклорть и литературать ёткса фкаксшись и аф фкаксшись. Тяниень пингонь мокшэрзянь фольклорсь. Сказительскяй творчестваса од темань эвондамась и сонь эсонза традициятнень келиста касомасна.

**Макар Евсевьевич Евсевьев-фольклорист « Мордовскяй свадьба»**

М. Е. Евсевьев-мокшэрзянь содаф учёнай, просветитель и народнай творчествань произведениятнень кочксисна. Сонь эрямань киц.М. Евсеевонь сембода содаф работанза: «Эрзянь кялень грамматика», «Эрзянь морот», «Мордовскяй свадьба» книганза и вете томса кочкаф произведениянза.

«Мордовскяй свадьбать» кочкамань и сёрмадомань историяц. Свадьбать композицияц. Свадьбать кода драматическяй произведениянь образнай системац и действующай лицатнень карань-какршек арамасна. Од ърьвянять образонц няфцемац. Мокшэрзятнень кунардонь пингонь койснон-обруцяснон, эряфонь нравственнай и этическяй традицияснон кърхкаста няфтемасна. Свадьбань поэзиять кода народнай драмать идейно-художественнай ширенза, сонь эсонза национально-поэтическяй и музыкальнай культурань традициятнень ванфтомасна.

Свадьбань поэзиять жанранза: моротне, явсематне, паряфнематне.

М.Е.Евсеевонь «Мордовскяй свадьба» работанц питнишиц.

**Сказительскяй творчествась**

Сказительскяй творчествань эвондамань туфталхне. Минь содаф сказительхне: И.Зорин, П.Исаев, А.Жулюпкина, А.Назаров, Е.Денисова, Г. Лапин, Е. П. Кривошеева, Ф. И. Беззубова, С. М. Люлякина, П. Родькина и лиятне.

**Ефимия Петровна Кривошеева «Вай, аф удован», «Пиже садса, мазы садса»**

Е. П. Кривошеева-мокшэрзянь содаф сказительница. Сонь эряфоц и творчествац. Эсь лацонь ширетне явсематнень эса.

**Фёкла Игнатьевна Беззубова «Стинь чоподава, зорява», «Адядо, браттнэ, минек масторов»**

Ф. И. Беззубовать кода мокшэрзянь талантливай сказительницать эряфонь и творчествань киц. Сонь вастоц М. Крюковать, Джамбул Джабаевонь, Сулейман Стальскяень и минь мастороньконь лия сказителензон ёткса.

**Серафима Марковна Люлякина «Седи ризкс», «Ёфксса ёфнесазь, морса морсесазь», «Лиихть псьмархт» скасне**

С. М. Люлякинать эряфонь и творчествань киц. Сказительскяй творчестваса васенце аськолксонза. Сонь творчествасонза мороть жанровай келишмц: величальнай, кельгомать колга и сатирическяй моротне. С. М. Люлякинать «Афкуксонь цёра», «Утя сашендсь Ерза вели», «Тейть масторозе», «Эрзянь кяль», «Семиричкат-карьхть» моротне.

«Седи ризкс» сказть содержанияц. Сонь документальнай юронза: лемтьф С. М. Люлякинать Толя цёранцты, кона целинаса сёронь урядамста палсь комбайнаса. Толянь образонц вельде целинаса минь цёраньконь героическяй тевснон няфтемасна. Сказть эса ризфть пачфтемста изобразительно-выразительнай средстватнень рольсна.

**Литературань теориясь.** Силлабикань стихонь тиевомась.

***Мезе эряви содамс и маштомс тонафнихненди:***

*- маштомс мушендома разнай источникста информация;*

*- тонафнеф писательхнень эрямань и творчествань киснон;*

*- содамс тяфтама термиттнень: фольклорсь, сказительскяй творчествась, силлабикась;*

*- содамс тонафнеф художественнай текстттнень содержанияснон;*

*- содамс устнай народнай творчествать жанровай форманзон;*

*- маштомс мушендома изобразительно – выразительнай средстватнень;*

*- содамс тяниень пингонь мокшэрзянь фольклорть.*

1. **Литературань творчествась. Мокшэрзянь писательхне народть ингольдень пингонь эряфонц колга.**

**Виктор Михайлович Лёвин «Гурьян».**

В.М. Лёвинонь эряфонь и творческяй киц. Мордовскяй госуниверситетса тонафнемац. Радиоса и телевиденияса идень передачань вятемась. Юмористическяй и фантастическяй жанраса покодемась.

«Гурьян»повестьса мокшэрзятнень ногайхнень и губаттнень каршес тюремасна. Мокшень и эрзянь од ломаттнень аруста кельгомасна.

**Фёдор Маркелович Чесноков «Сире неже», «Сире учитель».**

Ф.М.Чесноков-эрзянь содаф драматург и новеллист. Писательть эрямань и творческяй киц. Ф.М.Чесноковонь азксонзон ёткса «Сире учитель» произведениять вастоц. Учительть Степан Ивановичень и Гаврил Ивановичень аф фкя ванфсна ингольдень пингонь эряфть лангс.

Ф.М.Чесноковонь «Сире неже» азксса мокшэрзятнень сире пингонь эряфснон няфтемац. Кузьма атянь образоц. Произведенияса кяль-валонь козяшись.

**Литературань теориясь.** Художественнай произведенияса образть колга шарьхкодемась.

**Алексей Ильич Кочетков (Мокшони) «Митрей» азкс.**

А.И.Мокшони-мокшень кяльса сёрмады прозаик, мокшэрзянь литературать ушедыензон эзда фкясь. Писательть эряфонь и творчествань киц. Васенце мировой войнаса и сяда меле Гражданскяй войнаса улемац. Московскяй университетть аделамдонза меле Иностраннай тевонь народнай комиссариатса работамац.

Литератураса писательть васенце аськолксонза. «Фанок», «Тюляй» и «Митрей»азксне. Синь эсост велеса шабатнень эряфснон няфтемасна.

А.И. Мокшонить очерконза 20-30-це кизотнень («Лувомань кудса», «Книга», «Тимок», «Од эряфти», «Фкя-фкянь инголдазь»)

«Митрей» азксса мокшэрзятнень сядынгольдень эряфснон няфтемац,койхне-обуцятне. Мокшэрзятне лия мастору тумаснон туфталсна. Идень образсь. Кяль-валонь козяшись. Пейзажнай картинатнень психологическяй функциясна.

***Мезе эряви содамс и маштомс тонафнихненди:***

*- маштомс мушендома разнай источникста информация;*

*- тонафнеф писательхнень эрямань и творчествань киснон;*

*- содамс тяфтама термиттнень: новеллист, литературнай образсь;*

*- содамс тонафнеф художественнай текстттнень содержанияснон;*

*- маштомс мушендома изобразительно – выразительнай средстватнень.*

**3. Мокшэрзянь писательхне Великай Отечественнай войнань пингонь эряфть колга**

**Александр Сергеевич Кадоркин «Давол», поэма.**

А.С. Кадоркинонь эряфонь и творческяй киц. Мордовскяй госуниверситетса тонафнемац. Тонафтыкс покодемац. Литературуса васенце аськолксонза. Стихонь сборниконза: «Мика», «Дезертир», «Чинть ды ковоть ало» поэманзон эсь лацонь ширеса.

«Давол» поэмаса войнань пингонь стака эрямать колга азондомась. Тядянь образсь.

**Литературань теориясь.** Лирическяй поэмать колга шарьхкодемась.

**Леонид Фёдорович Макулов «Мокшава», азкс.**

Писательть эряфонь и творческяй киц. Тонафнемань кизонза.

«Мокшава» азксса войнать сталмонц няфтемац. Настань обунянц ширенза. Мокшэрзятнень койсна.

**Литературань теориясь.** Художественнай детальть колга шарьхкодемась.

**Василий Павлович Арапов «Лункфтаф тяште», азкс**

В. П. Араповонь эряфонь и творческяй киц. Великай отечественнай войнаса улемац. Тонафнема кизонза. Мокшэрзянь литератураса васенце аськолксонза. Азксонь жанраса сатфконза. «Сятко», «Чилисема», «Мокша», «Якстерь тяштеня» журналса и национальнай газетатнень эса печатламась. Лама произведениянзон рузонь кяльс ётафтомасна.

«Аштема ков» азксонь сборниконц эсь лацонь ширенза.

«Лункфтаф тяште» азксса войнань пингонь эряфть лангс од сельмованф. Аш мезенксонга ломаттнень муворгофнемасна.

**Анатолий Прохорович Тяпаев «Люкшянь ям», азкс**

А. П. Тяпаев – мокшень содаф поэт и прозаик. Путфксоц мокшэрзянь литературав. Лама киза «Мокша» журналса покодемац. Инь содаф поэтическяй сборниконза: «Тундань пизем», «Тядя», «Алят», «Эрек ведь», «Алянь мода» и лият.

«Люкшянь ям» азксса войнань пингонь велеть эряфонц няфтемац. Ся пингонь закоттнень сталмосна. Сельмонь каямать сялдомац. Ляпе ваймонь ломаттнень аф пелемаснон няфтемац.

**Пётр Андреевич Ключагин «Ташта шинель», азкс**

П. А. Ключагинонь эряфонь и творческяй киц. Мокшэрзянь литератураса васенце аськолксонза. Сёрмадомань тевса эсь лацонь щиц.

«Ташта шинель» азксса Великай Отечественнай войнать колга азондомась. Ляпе вайме ломаттнень шнамасна. Лиянь ужяльдемать эряфиксшиц.

**Виктор Леонидович Алтышкин «Синнеф эряф», азкс**

В. Л. Алтышкинонь эряфонь и творческяй киц. «Синнеф эряф» азксса Великай Отечественнай войнань событиятнень няфтемста од сельмованфсь. Эряфса видешить сяськомац.

***Мезе эряви содамс и маштомс тонафнихненди:***

*- маштомс мушендома разнай источникста информация;*

*- тонафнеф писательхнень эрямань и творчествань киснон;*

*- содамс тяфтама термиттнень: лирическяй поэмась, художественнай детальсь;*

*- содамс тонафнеф художественнай текстттнень содержанияснон;*

*- маштомс мушендома изобразительно – выразительнай средстватнень.*

**4. Мокшэрзянь писательхне тяниень пингонь эряфть колга.**

**Иван Никитич Кудашкин «Мазы морозе – пичень поразе»**

И.Н. Кудашкин – мокшень содаф писатель и поэт. Сонь эряфонь и творческяй киц.

«Мазы морозе – пичень поразе» поэмаса войнань пингть Велеса эряфть няфтемац. Сергей Ашкудовонь образоц. Поэмаса тядянь – алянь юкснемань кизефксне.

**Александр Васильевич Арапов. «Лиихть локстихть», «Васенцесь – аделсеви морось», «Он», «Ава явси»**

А.В. Араповонь эряфонь и творческяй киц. Тонафнемань кизонза.

«Локстихть лиихть» стихотворенияса ломанть и перьфпяльть ёткса соткссь. Кърхка мяльхне –арьсематне эряфть колга.

«Васенцесь – аделсеви морось» стихотворенияса философскяй мяльхне – арьсематне. Од и сире поколениять ёткса сотксне.

«Он» стихотворенияса од цератнень армияв тумасна. Церань кельгомась тядяти. Шачема ширети лажадомась.

«Ава явси» стихотворенияса эсь лацонь ширетне. Соткссь устнай народнай творчествать мархта.

**Литературань теориясь.** Стихонь строфать колга шарьхкодемась.

**Валентина Ивановна Мишанина. «Ёронь юромста стирня»**

В.И. Мишанинать путфксоц мокшэрзянь литературав. «Ёронь юромста стирня» пьесаса тяниень пингонь эряфть афсатыксонзон, сталмонзон няфтемасна. Аф пяшксе семьятнень прябаласна. Иттнень пичедемасна. Произведенияса кяль – валонь козяшись.

**Литературань теориясь.** Драматургиянь и драмань башка жанратненьшарьхкодемасна.

**Леонид Павлович Седойкин. «Мекольце пиземсь», «Шубань муськихть»**

Л.П. Седойкинонь эряфонь и творческяй киц. Тонафтыкс покодемац.

«Мекольце пиземсь» азксса эряфть колга мяльхне – арьсематне. Палю атянь обуцянц няфтемста кялень художественнай средстватне.

Юморсь и сатирась «Шубань муськихть» миниатюраса.

**Сергей Васильевич Кинякин. «Серма мельге серма», «Модать ваймоц», «Азорфтома мяльхть»**

С.В. Кинякинонь эряфонь и творческяй киц.

«Серма мельге серма» стихотворенияса тядять и церать ёткса кеме соткссь. Кялень художественно – изобразительнай средстватне.

«Модать ваймоц» стихотворенияса эряфса ломанть вастонц колга мяльхне – арьсематне. Афкуксоннеть ванфтоманц эрявиксшиц. Кяль – валонь козяшись.

«Азорфтома мяльхть» стихотворенияса эряфть колга философскяйста арьсемась.

**Литературань теориясь.** Гимнать колга шарьхкодемась.

**Николай Иванович Ишуткин. «Шкаень казне», «Инжи», «Кемамань штатол»**

Н.И. Ишуткинонь эряфонь и творческяй киц.

«Шкаень казне», «Кемамань штатол» стихотворениятнень эса эряфонь смузть колга мяльхне – арьсематне. Художественно – изобразительнай средстватне.

«Инжи» стихотворенияса тядянь кельгомась. Прянь няемать, шачема кяльть инкса виздемать аф шнамац.

**Юрий Федорович Кузнецов. «Ёжу»**

Ю.Ф. Кузнецовонь путфксоц мокшэрзянь литературав.

«Ёжу» азксса нравственностень прябалатне. Ломанть эряфса эсь вастонь мумась. Захаронь, Аннань образсна. Эряфть колга кърхка мяльхне – арьсематне.

**Михаил Алексеевич Втулкин. «Ширка и Трокскя»**

М.А. Втулкинонь эряфонь и творческяй киц.

«Ширка и Трокскя» легендаса мокшэрзятнень эряфснон няфтемасна. Ётаф кизотнень коряс лия, од, сельмованф. Ширкань и Трокскянь образсна.

**Илья Максимович Девин. «Борзиень пизепт», «Кши кочам», «Сярятьф», «Сенемас»**

И.М. Девинонь эряфонь и творческяй киц. Великай Отечественнай войнаса улемац.

«Борзиень пизепт», «Сярятьф» стихотворениятнень эса перьфпялень ванфтомань прябалатне. Кяль – валонь козяшись.

«Кши кочам» стихотворенияса ломанень покодемать питнец.

«Сенемас» стихотворенияса шачема ширеть шнамац, кельгомац.

**Григорий Ильич Пинясов «Тядяснонды – больницяв»**

Г.И. Пинясовонь эряфонь и творческяй киц.

«Тядяснонды – больницяв» азксса тяниень пингонь прябалатнень колга азондомась. Обраснень няфтемста психологизмась. Ару вайме ломаттнень шнамасна.

**Михаил Иванович Брыжинскяй «Идам и Эва»**

М.И. Брыжинскяень эряфонь и творческяй киц. Литератураса васенце аськолксонза.

Мекольдень кизотнень фантастическяй жанраса покодемац. «Идам и Эва» азксса сай пингонь эряфть колга мяльхне – арьсематне.

**Литературань теориясь.** Фантастикань жанрать колга шарьхкодемась.

***Мезе эряви содамс и маштомс тонафнихненди:***

*- маштомс мушендома разнай источникста информация;*

*- тонафнеф писательхнень эрямань и творчествань киснон;*

*- содамс тяфтама термиттнень: стихонь строфась, драматургиясь, гимнась, фантастикась;*

*- содамс тонафнеф художественнай текстттнень содержанияснон;*

*- маштомс мушендома изобразительно – выразительнай средстватнень.*

**Аф класса лувоманди:**

М.И. Безбородов «Воляшинкса»

П.Алешина. «Кулось атяня»

В.Нестеров. «Лихтибрять веденц лаца»

А.И. Пудин «Шава кудса ломатть»

**Литературань творчествась:**

*Фольклорнай исследования «Бабазень свадьбац»*

*Сочинения «Школась и пингсь»*

*Сочинения «Кяжсь и ляпошись минь эряфсонк»*

*Устнай дискуссия «Коса сядонга пяк эряви ломанень ежушись?»*

**Мезе эряви маштомс тонафнихненди кизоть пети:**

**Содамс:**

* тонафнеф художественнай текстттнень содержанияснон;
* тяфтама понятиятнень: силлабикань стихсь, художественнай образсь, лирическяй поэмась, художественнай детальсь, стихонь строфась, драмась, гимнась, фантастикась.

**Маштомс:**

* мушендома сюжетть элементонзон;
* мушендома изобразительно – выразительнай средстватнень;
* мушендома художественнай обраснень и детальхнень.

**Корхтама маштомать касфтомац.**

**Тонадомс:**

Исследовательскяй работань «*Фольклорнай исследования «Бабазень свадьбац»*сермадома;

Сочинениянь *«Школась и пингсь»* сермадома;

Сочинениянь *«Кяжсь и ляпошись минь эряфсонк»* сермадома;

Устнай дискуссиясь *«Коса сядонга пяк эряви ломанень ежушись?..»*

1. **Учебно-тематическяй планць**

|  |  |  |  |  |  |
| --- | --- | --- | --- | --- | --- |
| **Разделхне и**  **тематне** | **Максималь**  **най нагрузкась (ч)** | **Синь эздост** | | | |
| **Теориясь** | **Контрольнай**  **Работатне** | **Творческяй**  **работатне** | **Аф класса**  **лувомась** |
| **Мокшэрзянь устнай народнай творчествась** | 4 | 3 |  | 1 |  |
| **Литературань творчествась.**  **Мокшэрзянь писательхне народть ингольдень пингонь эряфонц колга** | 7 | 5 |  | 1 | 1 |
| **Мокшэрзянь писательхне Великай Отечественнай войнаньпингонь эряфть колга** | 8 | 6 |  | 1 | 1 |
| **Мокшэрзянь писательхне тяниень пингонь эряфть колга** | 15 | 11 | 1 | 1 | 2 |
| **ИТОГО** | 34 | 25 | 1 | 4 | 4 |

1. **Календарно- тематическяй планированиясь**

|  |  |  |  |  |
| --- | --- | --- | --- | --- |
| **№** | **Тематне и разделхне** | **Етафто-мань шись** | **Мзярда етафтф** | **Примечаният** |
| **Мокшэрзянь устнай народнай творчествась** | | | | |
| 1 | Фольклорсь кода искусства |  |  |  |
| 2 | М.Е.Евсевьев-фольклорист. «Мордовскяй свадьбать» кочкамань и сермадомань историяц,композицияц |  |  |  |
| 3 | ***КМК Фольклорнай исследования «Бабазень свадьбац»*** |  |  |  |
| 4 | Сказительскяй творчествась. Е.П.Кривошеевать, Ф.И.Беззубовать и С.М.Люлякинать творчестваснон жанровай и тематическяй келишисна |  |  |  |
| **Литературань творчествась.**  **Мокшэрзянь писательхне народть ингольдень пингонь эряфонц колга** | | | | |
| 5 | В.М.Лёвинонь эряфонь киц. «Гурьян» повестьса мокшэрзятнень ногайхнень и губаттнень каршес тюремасна |  |  |  |
| 6 | Произведенияса кяль-валонь козяшись |  |  |  |
| 7 | Ф.М.Чесноков-эрзянь содаф драматург и новеллист. «Сире учитель» произведениять вастоц м/э литератураса |  |  |  |
| 8 | ***КМК Сочинения «Школась и пингсь»*** |  |  |  |
| 9 | А.И.Кочетков(Мокшони) –мокшень кяльса сермады прозаик. |  |  |  |
| 10 | «Митрей» азксса мокшэрзятнень сядынгольдень эряфснон няфтемац, койхне-обуцятне. |  |  |  |
| 11 | **Аф класса лувомась. М.Безбородов. «Воляшинкса»** |  |  |  |
| **Мокшэрзянь писательхне Великай Отечественнай войнань**  **пингонь эряфть колга** | | | | |
| 12 | А.С.Кадоркинонь эряфонь и творческяй киц. «Давол»поэмаса войнань пингонь стака эрямать колга азондомась.Тядянь образсь. |  |  |  |
| 13 | Л.Ф.Макулов.»Мокшава» азксса войнать сталмонц няфтемац. |  |  |  |
| 14 | В.П.Араповонь эяфонь киц. «Лункфтаф тяште» азксса войнань пингонь эряфть лангс од сельмованф. |  |  |  |
| 15 | А.П.Тяпаев-содаф мокшень поэт и прозаик. «Люкшянь ям» азксса войнань пингонь велеть эряфонц няфтемац |  |  |  |
| 16 | ***КМК Сочинения «Кяжсь и ляпошись минь эряфсонк»*** |  |  |  |
| 17 | П.А.Ключагинонь эряфонь и творческяй киц. «Ташта шинель» азксса Великай Отечественнай войнать колга азондомась |  |  |  |
| 18 | В.Л.Алтышкинонь эряфонь и творческяй киц. «Синнеф эряф» азксса Великай Отечественнай войнань событиятнень няфтемста од сельмованфсь |  |  |  |
| 19 | **Аф класса лувомась. П.Алешина. «Кулось атяня»** |  |  |  |
| **Мокшэрзянь писательхне тяниень пингонь эряфть колга** | | | | |
| 20 | И.Н.Кудашкин-мокшень содаф писатель и поэт. «Мазы морозе-пичень поразе» поэмаса тядянь-алянь юкснемань кизефксне |  |  |  |
| **21** 21 | А.В.Араповонь эряфонь киц и поэзияц |  |  |  |
| 22 | В.И.Мишанинать путфксоц мокшэрзянь литературав. |  |  |  |
| 23  23 | «Ёронь юромста стирня» пьесаса тяниень пингонь эряфть афсатыксонзон, сталмонзон няфтемасна |  |  |  |
| 24 24 | **Аф класса лувомась.В.Нестеров. «Лихтибрять веденц лаца»** |  |  |  |
| 25 25 | Л.П.Седойкинонь «Мекольце пиземсь» азксса эряфть колга мяльхне-арьсематне. «Шубань муськихть» миниатюрасонза юморсь и сатирась. |  |  |  |
| 26 26 | С.Кинякин-Мордовия Республикант Государственнай гимнать автороц |  |  |  |
| 27 27 | **Аф класса лувомась.**  **А.И. Пудин «Шава кудса ломатть»** |  |  |  |
| 28 28 | Н.И.Ишуткин эсь поэзиясонза эряфонь смузть колга |  |  |  |
| 29 29 | Ю.Ф.Кузнецовонь путфксоц мокшэрзянь литературав. «Ёжу» азксса нравственностень прябалатне |  |  |  |
| 30 30 | ***КМК Устнай дискуссия «Коса сядонга пяк эряви ломанень ежушись?»*** |  |  |  |
| 31 31 | И.М.Девин. Стихотворениянзон эса перьфпялень ванфтомань прябалатне. «Кши кочам» стихотворенияса ломанень покодемать питнец |  |  |  |
| 32 32 | Г.И.Пинясов. «Тядяснонды-больницяв» азксса тяниень пингонь прябалатнень колга азондомась |  |  |  |
| 33 33 | «Тядяснонды-больницяв» азксса ару вайме ломаттнень шнамасна |  |  |  |
| 34 34 | Тестированиясь кизоньберьф ётафть коряс |  |  |  |
|  |  |  |  |  |

**Учебно- методическяй обеспечениясь**

1. Мокшэрзянь литературань программат. 5 - 11 классненди. - Саранск, 2011.
2. Родной литература 8кл. / Азыркина Е.И. - Саранск, 2001.
3. Касыксонь валкс / Поляков О.Е. - Саранск, 2001.

Портреты:

-Писатели и поэты мордовии.

Уголки: Предметы быта и утварь древней мордвы.

«Мокша» журналсь мекольце 5 кизотнень

«Мокшень правда» газетать номеронза

«Якстерь тяштеня» журналсь

Интернет ресурсне:

<http://edurm.ru>

<http://mrio.edurm.ru>

<http://mo.edurm.ru>

Нормативнай документтне:

Конвенция о правах ребенка

Закон РФ «Об основных гарантиях прав ребенка»

Конституция РФ

Конституция РМ

Закон РФ «Об образовании»

Тест

1. **«Мордовскяй свадьба» книгать автороц:**

1)А. С.Аникин 2) З. Дорофеев 3) М. Евсевьев 4) С. Люлякина

**2.Мусть эльбятьксть. Мокшэрзянь сказительхне**:

1) Ф.И. Беззубова 2) С.М. Люлякина 3) В.И. Мишанина

**3. «Ёфксса ёфнесазь, морса морсесазь» произведениять автороц:**

1) Е.П. Кривошеева 2) С.М. Люлякина 3) В.М. Лёвин

**4.Кодама художественнай приём нолдась тевс поэтсь:**

Валда зарятне налхксесть мархтонза,

Сюконякшнесь вирсь тейнза лажадозь.

1. олицетворения 2) эпитет 3) метафора

**5.Кона повестсь сёрматф легендань коряс:**

1) А.И. Кочетков «Мянцеф янга» 2) Н.Эркай «Од раднят» 3) В.М. Лёвин «Гурьян»

**6.Кинь псевдонимоц Мокшони:**

1) М. Безбородов 2) А. Кочетков 3) З. Дорофеев

**7. Кодама велеса шачсь Алёша «Мянцеф янга» повестьста:**

1) Лопатина 2) Кажлодка 3) Салазгорь

**8. Мусть эльбятьксть. Ф.М. Чесноков тяштезень:**

1) «Сире учитель» 2) «Кафта киге» 3) «Мянцеф янга»

**9. Торбеевскяй районца шачф писательхне и поэттне:**

1) А. Моро, Я Григошин

2) З. Дорофеев, А. Мокшони

3)М. Бебан, И. Кривошеев

**10. Пяшкодесть шава васттнень.**

….. шачсь 1864 кизоня … эрзянь велеса (тяни Чувашия). Покодсь ….. семинарияса. Сёрмадозе … работать.

Тест

1. **«Мордовскяй свадьба» книгать автороц:**

1)М. Евсевьев 2) З. Дорофеев 3) С. Люлякина

**2.Мусть эльбятьксть. Мокшэрзянь сказительхне:**

1) Ф.И. Беззубова 2) С.М. Люлякина 3) Ф.М. Чесноков

**3. «Гурьян» произведениять автороц:**

1) Е.П. Кривошеева 2) С.М. Люлякина 3) В.М. Лёвин

**4.Кодама художественнай приём нолдась тевс поэтсь:**

Озадонь седихть удось – нувась ляйсь

1. олицетворения 2) эпитет 3) метафора

**5.Кона повестсь сёрматф легендань коряс:**

1) А.И. Кочетков «Мянцеф янга» 2) Н.Эркай «Од раднят» 3) В.М. Лёвин «Гурьян»

**6.Кинь псевдонимоц Мокшони:**

1) М. Безбородов 2) А. Кочетков 3) З. Дорофеев

**7. Кодама велеса шачсь Алёша «Мянцеф янга» повестьста:**

1) Лопатина 2) Кажлодка 3) Салазгорь

**8. Мусть эльбятьксть. Ф.М. Чесноков тяштезень:**

1) «Сире учитель» 2) «Кафта киге» 3) «Мянцеф янга»

**9. Торбеевскяй районца шачф писательхне и поэттне:**

1) А. Моро, Я Григошин

2) З. Дорофеев, А. Мокшони

3)М. Бебан, И. Кривошеев

**10. Пяшкодесть шава васттнень.**

….. шачсь 1898 кизоня … райононь …. велеса . Тусь тонафнема ….. Ётась колма войнань пачк. Сёрмадозе … повестть.