Филиал «Морд. Коломасовская средняя общеобразовательная школа»

МБОУ «Кочелаевская средняя общеобразовательная школа»

Ковылкинского муниципального района Республики Мордовия

Рассмотрено и одобрено Утверждаю:

на заседании МО : и.о.директора школы: Руководитель МО:

\_\_\_\_\_\_\_ \_\_\_\_\_\_\_\_\_Капкаева Д.Р.

Приказ № \_\_\_\_\_ от

Протокол №\_\_ от \_\_\_\_\_\_2023 г. «\_\_\_\_\_» \_\_\_\_\_\_\_ 2023 г.

Рабочая программа учебного предмета

**«Родной литература» 6 класс**

на 2023-24 учебный год

Составитель: Асташкина З.И., учитель мокшанского языка и

литературы, 1квалификационная категория

с. Морд.Коломасово

**Эсь тевонь программазе тиф А.И.Брыжинскяйнь и А.М.Каторовать сёрматф программаснон коряс, конань кемокстазе Мордовия Республикань Образованиянь Министерствась и кона нолдафоль 2010 кизоня.**

**Министерствань программать коряс макссеви 68 част кизоти, но мес-бди фкя частсь ёрдаф и ляткшни фкя урок недяляти. Сяс эрь произведенияти максф часттне кирьфтавихть пялева. Сяс уленди пяк стака лотксемс кона-бди тематненди сяда крхканяста. А тя пяк ужяль.**

**Родной литературань урокнень инголи путневи цель - тонафтомс шабатнень родной кяльть и литературать вельде шарьхкодемс эсь народснон историянц и тяниень пингонь эряманц.**

*Родной литературать коряс программать сёрмадомста авторхне кирдезь мяльса и нолдазь тевс ся цебярь сатфкснень, конат кочкавсть синь тиевомстост ведьгемоньда лама кизоста. Тонафнемс сявфт ся произведениятне, конат кандыхть афкуксонь нравственнай и эстетическяй питне. Программаса тяда башка максовихть теоретико-литературнай шарьхкодемат, аф класса лувомать коряс произведеният и педа пес арьсеф ся, кодама литературно - творческяй тефт эрявихть тиемс класса.*

**Цельхне и задачатне:**

**Тонафнихне тонадыхть:**

- литературась лезды тейст шарьхкодемс эряфть, перьфпяльдень явлениятнень, кърхкалгофтсыне тевснон - мяльснон, козякофтсыне кяльснон-валснон, кеподьсыне корхтамань и сёрмадомань кялень культураснон, келептьсыне эрямань мазышить лангс ванфснон.

- цебярьста кармайть содама народснон тевонзон - мялензон, иланзон, сонь кяль - валонь мазышинц и эряфонь киса смузенц, сядынгольдень эряманц- ащеманц.

- тонафтомс шабатнень родной кяльть и литературать вельде шарьхкодемс эсь народснон сядынгольдень и тяниень пингонь эряманц.

**Содама:**

*Родной литературань тонафтыхненди эряви кирдемс мяльса, што минь литератураньке сёрматф кафта кяльса, но сембе лия ширетнень коряс сон аф явови, сяс мес няфнесыне сембе мокшетнень и эрзятнень эряфснон, койснон и мяльснон. Аф эряви юкснемс сяньге: минь литератураньке кемоста сотнеф рузоннеть мархта. Улихть малавикс сюжетт, темат, эряфонь няфтема принципт. Минь писателеньке тонафнесть рузонь и лия народонь художественнай валонь мастерхнень эзда эряфть сяда цебярьста няфтемаса.*

Тяка мархта эрь урокса марса эряви шарьхкодемс, мезе од тись тя или тона писательсь литератураса, кодама смузь кандыхть сонь произведениянза, мезьса пяк лац няевихть национальнай ширенза. Сатомшка мяль эряви шарфтомс мокшетнень и эрзятнень койснон лангс (семьяса сяда оцюфнень кулхцондомасна, щамснон, праздниконь ётафтомаснон) и национальнай обуцянь ширетнень панжематненди, родной кяльть козяшинц и мазышинц няфтеманцты.

Родной литературань тонафтыти мяляфтома сявок, што мекольдень кизотнень эряфсонк тиевсь лама полафкста, Сидеста сашендови няендемс, кода валомня бъта пряста пильге лангс мъзярда - бъди лама вастова колсеф социальнай, историческяй и нравственнай видешись, мърдафневихть афкуксонь тевсна - арьсемасна ся ломаттнень, конатнень лемсна стакащемда валфтольхть ърдазса. И сембось тя няфневи литератураса, сяс мес сембе уликс искусстватнень ёткста эряфонь няфти ваномакс сембодонга ладяй лемдемс литературась. Эвондакшни од сельмованф ётаф событиятненди. Мокшэрзянь литературасовок эвондась аф кържа произведения, коса тя няфневи.

*Минь литератураньке сотови сембе тонафневи предметтнень мархта. Тя няеви ётафтомань принципнень эзда. Сембе тя тевсь лезды шабатненди сяда цебярьста шарьхкодемс эсь кяльса сёрматф литературать, содамс и кельгомс шачема масторть.*

**Учебнай предметть вастоц учебнай планца.**

«Родной дитература» рабочай учебнай программась 6 классонь тонафнихненди тиф часттнень коряс, конат максфт образовательнай учреждениянь Базиснай учебнай планца и «Морд.Коломасовская СОШ» филиалть учебнай планцонза. Предметсь «Родной дитература» 6 класса тонафневи 34 част, 1 час неделяти.

Тонафнемась моли «Родной литература» учебнай пособиять коряс. Авторсь Е.И.Азыркина **.**

Мокшэрзянь литературась тонафневи ветеце – кефкиеце классненди программать коряс, конань нолдазе Мордовия Республикань Образованиянь Министерствась 2010 кизоня.

1. **Планируемые результаты освоения учебного предмета.**

**Инголи моли сатфксне**

Мокшэрзянь литературась тонафневи ветеце – кефкиеце классненди программать коряс, конань нолдазе Мордовия Республикань Образованиянь Министерствась 2010 кизоня.

Родной литературать коряс программать сёрмадомста авторхне: А.И.Брыжинский, А.М.Каторова, Е.И.Азыркина кирдезь мяльсост и нолдазь тевс ся цебярь сатфкснень, конат кочкавсть синь тиевомстост сизьгемоньда лама кизоста. Тонафнемс сявфт ся произведениятне, конат кандыхть афкуксонь нравственнай и эстетическяй питне, сембе ширде няфнесазь эряфонь явлениятнень и ломанень обуцятнень.

Родной литературань программатненди сувафтфт мокшень и эрзянь народть устно – поэтическяй лама произведениясна, содавикс писательхнень и литературать касома кисна, поэзиясь, прозась, драматургиясь, азфт аф класса лувомать коряс книгатнень лемсна и сёрмадысна.

**Личностнайхне:**

-шарьхкодемс литературать вастонц эряфса, фкя-фкянь ёткса корхтамста, перьфпялень ванфтомста;

-маштомс кочкаф содамошитнень и сатфкснень нолямс школань и эрь шинь эряфса;

-касфтомс маштомашитнень ялга и оцю мархта прянь вятема; шабрань ломаттнень мархта сотксонь кирдема;-

- содамс иттненди народоньконь эряфста: мокшетнень эряма койснон, унксснон;

**Метапредметнайхне:**

- шарьхкодевиста марямс мокшень произведениятнень;

- маштомс выразительна лувома;

- маштомс кизекфксонь лангс максома кувака и нюрьхкяня каршек вал;

- маштома эльбятьксфтома, выразительнайста и эрявикс интонациянь вятема лувомста,

- кувакаста и нюрьхкяняста азксонь азондома;

- максомс анализ и оценка тиф заданиятненди;

- маштомс корхтама мокшень кяльса.

**Предметнайхне:**

-маштомс мумс текстста основной мыслять;

- тиемс характеристика произведениянь геройхненди;

- маштомс рисовандама словеснай рисунка;

- выразительнайста лувома;

- шарьхкодема текстть содержаниянц;

- маштомс путомс кизефкст;

- кувакаста и нюрьхкяняста азксонь азондома;

- шарьхкодемс эсь народснон сядогольдень и тяниень пингонь эряфонц;

- содама мокшень народть койнзон, иланзон, кяль-валонь мазышинц и эряфонь киса смузенц;

-шарьхкодемс эряфонь и перьфпяльдень явлениятнень;

- содамс писательхнень и поэттнень эряфонь и творческяй киснон.

1. **Содержание учебного предмета**

**(родная литература 6 класс)**

***(34 част)***

1. **Ушетксонь вал *(1 част)***

Кельгома авторхне и кельгома произведениятне. Каникулатнень пингста лувф произведениятнень коряс корхтамась.

**II**

**УСТНАЙ НАРОДНАЙ ТВОРЧЕСТВАСЬ**

**Народнай ёфкст: *«Юртай», «Цера-богатырь»*** *(2 частт)*

Ёфкснень колга шабатнень содамошиснон кемокстамасна. Синь башка ширеснон лятфтамасна. Ломанть эряфса ёфкснень вастсна. «Юртай» ёфксса тонафнемать эрявиксшинц шнамац. Скупой шить сялдомац. Магический числатнень смузьсна.

**«Цёра-богатырь»** ёфксть содержанияц и смузец. Геройхнень обуцясна, видешить инкса тюремасна. Перьфпяльть виензон сяськомаснон, трудть тёждялгофтоманц и ялгань кельгомать колга арьсематне. Гиперболать ролец богатырть обуцянзон няфтемаса. Ёфксса лия изобразительно-выразительнай средстватне.

**«Пяштень тараткя»** ёфксса ломанть и перьфпяльть ёткса соткссь. Ляпе вайме ломаттнень шнамасна. Валда вийть сяськомац.

**Литературань теориясь.** Чудань ёфкснень башка ширесна.

**Литературань творчествась.** Арьсемс аф оцю ёфкс, коса васетькшнихть равжа и валда вийхне.

**Литературань теориясь.** Гиперболать колга шарьхкодемась.

**Валмуворксне** *(1 част)*

**Валмуворкссь** кода устнай народнай творчествань жанра. Сонь эсонза народть ёнюшинц и смузенц няфтемац. Валмуворкснень лездомасна тонафтомань тевса, афсатыкснень сяддомасна-пеедемасна. Валмуворкснень тиевомасна, виде и ётафтф смузьса молемасна.

Художественнай литератураса валмуворкснень вастсна.

**К.Т. Самородов** — мокшень и эрзянь валмуворкснень кочкайсна и тонафнисна.

**Литературань теориясь.** Валмуворкснень шарьхкодемасна.

**Литературань творчествась.** Валмуворксонь и содама ёфксонь арьсемась.

**Легендатне и преданиятне** *(1 част)*

**Легендатне** — устнай народнай творчествань жанра. Тя жанрать эсь лацонь ширец. Сидеста васьфневи главнай геройхне легендаса — библейскяй и языческяй божестватне. Ломанть и божестватнень ёткса сотксне. Кунардонь пингонь эряфть няфте­мац.

Легендатне эряйхть аф аньцек фольклорнайхть, но и литературнайхть (содафт Ф. Атянинонь, В.И. Радин-Аловскяень и лиятнень).

**«Кода тиевсь модась»** легендаса божестватне.

**«Тяшттнень тиевомасна»** легендаса Каргонь Кить тиевомац.

**Преданиятнень** юрс афкуксоннеть путомац. Преданиятнень маладомасна историческяй моротненди.

**«Мамолаева велеть историяц»** преданияса путф событиятне.

**«Вару»** преданияса ляйть лемдеманц туфталоц.

**Литературань теориясь.** Легендатнень и преданиятнень колга

шарьхкодемась.

**Литературань творчествась.** Эсь велеряйхнень азондомаснон

коряс сёрмадомс легенда или предания.

**III.** ФОЛЬКЛОРОНЬ МОТИФНЕНЬ КОРЯС СЁРМАТФ ПРОИЗВЕДЕНИЯТНЕ

**Василий Иванович Радаев (Радин-Аловский)**

***«Варда»,* легенда** *(2частт)*

Фольклоронь мотивонь коряс мокшень и эрзянь кяльса сёрматф литературань произведениятне. Синь эсост фольклорть вастоц. В.И. Радаевонь эряфонь и творческяй киц. Путфксоц мокшэрзянь фольклорть кочкамаса.

**«Варда»** легендаса кунардонь пингть няфтемац, ногайхнень каршес тюремась. Нижняй Новгородса Кремлять идемац. Вардань образоц. Сонь подвигонзон и родной масторть инкса педа-пес ащеманц няфтемста художественнай средстватнень вастсна. Витовань и Вежалянь образсна. Вельдест покодемати и видешити мокшэрзянь народть кельгоманц няфтемац. Кяжи и седифтома ногаецнень образсна. Легендаса перьфпяльть вас­тоц. Произведениять кялень козяшиц.

**Дмитрий Степанович Куляскин**

***«Пичай»,* ёфкс** *(2 частт)*

**Д.С. Куляскинонь** эряфонь и творческяй киц. «Пичай» стихса сёрматф ёфксть содержанияц и темац. Пичаень родной масторть и народть воляшинц инкса ащемац. Геройть пара ваймоц и аф пелезь тюремац. Произведенияса сельмонь каяй и жаднай ломаттнень сялдомасна. Геройхнень обуцяснон панжемста пейзажть вастоц. Ёфксть кяль-валонь козяшиц.

**Григорий Ильич Ельмеев**

***«Ёжка»,* ёфкс** *(1 част)*

**Г.И. Ельмеев** — мокшень талантливай поэт. Великай Отечественнай войнаса улемац. **«Ёжка»** ёфксть сотксоц народнай поэзиять мархта. Произведенияса фантастическяй обраснень вель­де патриотическяй темать панжемац.

Ёжка цёранять образоц. Сонь образонц вельде цебярть и кальдявть няфтемац.

**Литературань творчествась.** Легендатнень и ёфкснень ёткса марстоннесь и аф фкаксшись.

**Предметтнень ёткса сотксне.** Рузонь фольклорсь (былинатне). Финно-угорскяй нароттнень ёфкссна, валмуворкссна, содама ёфкссна.

IV. МОКШЕТНЕНЬ И ЭРЗЯТНЕНЬ СЯДОНГОЛЬДЕНЬ ЭРЯФСНА

**Кузьма Григорьевич Абрамов**

***«Сараклыч»,* поэма** *(2частт)*

**К.Г. Абрамовонь** творчестваса историческяй темась. «Сараклыч» поэмаса мокшэрзятнень кунардонь пингонь эряфснон няфтемац. Канявань и сонь цёранц Тиньгаень образснон вельде родной масторть ванфтоманц няфтемац.

Ногайхнень равжа ваймоснон няфтемасна.

Произведенияса мокшэрзятнень и руснень ёткса ялгаксшись. Устнай народнай творчествань мотифне.

**Николай Иванович Учватов**

***«Маркуз и Лундан»,* повесть** *(3 частт)*

**Н.И. Учватовонь** эряфонь и творческяй киц.

М.Е. Евсевьевонь лемса педагогическяй институтса тонафнемац. Национальнай газетатнень редакцияса покодемац. Васенце стихонзон «Мокша» журналса печатламасна.

Прозань жанраса сатфксонза. Мокшень и рузонь кяльса нолдаф повестень книганза: «Павазонь тяште», «Алят», «Съргозема», «Маркуз и Лундан». Н.И. Учватов мокшэрзянь литератураса васенцетнень ёткста фкясь, кие ушедозе фантастикань жанрать. Лувихненди кельговсть «Сюра мархта шяйтан», «Взорванный остров» произведениянза.

«Маркуз и Лундан» повестьса мокшэрзятнень кунардонь пин­гонь эряфснон колга азондомась. Койхне и обычайхне. Кяль-валонь козяшись.

**Литературань творчествась.** Кунардонь пингонь мокшэрзят­нень лемсна.

**Пётр Семёнович Глухов**

***«Кедровай пяштть»,* азкс** *(3 частт)*

Писательть эряфонь и творческий киц. Тонафнемань тевса эрзянь просветительть, учёнайть, фольклористть М.Е. Евсевьевонь лезксоц. Москуса, «Якстере теште» газетаса покодемац.

**«Кедровай пяштть»** васенце азксонц «Васень сяткт» мокшэрзянь прозань и стихонь сборникса печатламац.

Палькань образоц. Ломанть и перьфпяльть ёткса сотксне. Пейзажнай картинатнень смузьсна. Кялень художественно-изобразительнай средстватне.

**Литературань теориясь.** Конфликтть колга шарьхкодемась.

**Василий Иванович Ардеев (Виард)**

***«Кешань приключениянза»,* повесть** *(3 частт)*

Произведениять сотксоц писательть эряфонь кинц мархта. **«Кешань приключениянза»** повестьса тайгань пефтома вирьхнень, Сибирень ляйхнень мазышиснон няфтемасна. Тайгаса эряй ло­матгнень эряфсна. Сталмотнень, сяськоматнень колга корхтамась тячиень пингонь полафткснень мяльс сявозь.

Кешань и Гришань тевсна-валсна, мяльсна-арьсемасна, обуцясна и эрь кодама прябалас повомасна. Перьфпяльть закононзон цебярьста содамасна.

**Литературань теориясь.** Приключениянь литературать колга

шарьхкодемась.

**Литературань творчествась.** «Монь ули ялгазе, конань мархта молелень разведкас» темать коряс сочинениянь сёрмадомась.

5. МОКШЕТНЕНЬ И ЭРЗЯТНЕНЬ ВЕЛИКАЙ ОТЕЧЕСТВЕННАЙ ВОЙНАТЬ ПИНГСТА И ВОЙНАДА МЕЛЕ ЭРЯМАСНОН НЯФТЕМАСНА

**Роман Романович Федькин *«Ёмла партизан»,* поэма** *(1 част)*

**P.P. Федькинонь** эряфонь и творческяй киц. Литератураса ва­сенце аськолксонза. Великай Отечественнай войнаса улемац. Рузонь и мокшэрзянь литератураса Великай Отечественнай вой­нань темась.

P.P. Федькинонь путфксоц мокшэрзянь литератураса войнань темать виияфтомаса. **«Ёмла партизан»** поэмаса советскяй ломаттнень эряфонь апак ужяльтть тюремасна. Вася цёранять образонц вельде войнань пингонь иттнень тевснон, прянь вятемаснон няф­темасна. Поэмаса кялень художественно-выразительнай сред­стватне. Пейзажть смузец геройхнень ваймоёжеснон няфтемаса.

**Литературань теориясь.** Поэмать колга шарьхкодемась.

**Литературань творчествась.** Нюрьхкяня сочинения поэмаса няфтьф мяльс туф геройть обуцянц колга.

**Надежда Степановна Живайкина**

***«Тядязень пильксонза»,* азкс** *(1 част)*

**Н.С. Живайкинать** эряфонь и творческяй киц. Стака идькс пингоц. Путфксоц мокшэрзянь литературав. **«Тядязень пильксон­за»** азксса войнань стака кизотнень колга азондомась. Ломатгнень фкя-фкянди стака пингть лездомасна. Семьяса фкя-фкянь ёткса ладяматне. Мокшэрзятнень койснон-обуцяснон няфтемасна.

**Литературань теориясь.** Азксть колга шарьхкодемась.

**Литературань творчествась.** Минь семьясонк ладяф койхне...

**Николай Лазаревич Иркаев (Никул Эркай)**

***«Алёшка»,* повесть** *(3 частт)*

**Н.Л. Иркаев** (Никул Эркай) — иттненди сёрмады содаф писа­тель. Лама жанраса покодемац.

**«Алёшка»** повестьса войнада мельдень мокшэрзянь велеть эряфонц няфтемац. Оцюфнень и иттнень ёткса ладяматне. Алёшкань и Андрейкань обуцясна, прянь вятемасна, ялгаксшисна. Митричень и Федькань аф фкакс прянь вятемасна. Алёш­кань пингта инголе оцювонь тефненди кярьмодемац.

«Алёшка» повестть художественнай ширенза, кизонь, сёксень картинатнень няфтемасна, кялень козяшись. Повестть лама народонь кяльс ётафтомац, «Костёр» центральнай журналса печатламац.

**Литературань теориясь.** Прозань виттнень колга шарьхкодемась.

**Литературань творчествась.** Кода тяни шарьхкодеви подвигсь?..

**Пётр Уварович Поздяев (Гайни)**

***«Шачема край»,* стихотворения *(1 част)***

**П.У. Гайнинь** эряфонь и творческяй киц. **«Шачема край»** стихотворенияса поэтонь лямбе арьсематне шачема ширть колга.

Стихотворенияса кялень козяшись, выразительнай сред­стватне.

**Литературань теориясь.** Сравнениять колга шарьхкодемась.

**Литературань творчествась.** Шачема ширезень мазышиц...

**Пётр Иванович Левчаев**

***«Бродяжка»,* азкс, *«Ласкань седи»,* новелла** *(1 част)*

**П.И. Левчаевонь** эряфонь и творческий киц. Идень кудса улемац. Литератураса васенце аськолксонза. «Пилев» псевдонимонц эвондаманцты туфталхне. Ссылкаса ётафтф кизотне. Шабатненди лемтьф произведениятне.

**«Бродяжка»** азксса пинеть образонц вельде ломаньца ломаненнеть няфтемац. Перьфпяльдень ванфтомань темась. Сибирень ломаттнень эрямаснон, койснон-обуцяснон колга азондо-мась. Произведенияса кяль-валонь козяшись.

**«Ласкань седи»** новелласа тядянь кельгомать виец.

**Литературань теориясь.** Новеллать колга васенце шарьхкодемась.

**Фёдор Семёнович Атянин**

***«Надя»,* азкс** *(2 частт)*

**Ф.С. Атянинонь** эряфонь и творческяй киц. Идень кудса улемац. Путфксоц мокшэрзянь литературав. Идень психологиять цебярьста содамань туфталхне. **«Надя»** азксса нравственностень прябаланъ путомась. Надянь и Женянь ёткса аф ладямась. Сельмонь каямать сялдомац.

**Литературань творчествась.** Сяда тов мольфтесть мяльть: Тейне пяк ужяльхть сельмонь каяй ломаттне, сяс мес...

**Василий Никанорович Радин**

***«Шуваронь кельгихть», «Мекольце аськолкссь»***

**азксне** *(2 частт)*

**В.Н. Радинонь** эряфонь и творческяй киц. Великай Отечественнай войнаса улемац. Национальнай газетатнень редакцияса поко­демац. Васенце книганц «Сембе минь ломаттяма» сермадомань историяц. Мокшень кяльса инь содаф книганза: «Шуваронь кель­гихть», «Ичкоздень инжи», «Пъзьгатань сама пинге», «Минь — мирнеряйхтяма», «Ялгань ликт», «Мокшетнень раднясна».

**«Шуваронь кельгихть»** азксса шачема масторти пефтома кельгомась. Мокшэрзятнень кунардонь эряфснон няфтемац. Про­изведенияса кяль-валонь козяшись.

**«Мекольце аськолкссь»** азкссаучительть и ученикнень ёткса аф ладяматне. Тонафтыть образоц.

**Литературань творчествась.** Монькельгома учителезе.

**Иван Алексеевич Калинкин**

***«Катф куд», «Валть виец»* стихотворениятне** *(1 част)*

**И.А. Калинкинонь** эряфонь и творческяй киц. Васенце аськол­ксонза литератураса. Поэзиянь жанраса сатфксонза.

**«Катф куд»** стихотворенияса велетнень срадомасна-каладомасна. Художественно-изобразительнай средстватне.

**«Валть виец»** стихотворенияса ломанень обуцять няфтемац. Шавос корхни ломаттнень сялдомасна.

**Александр Макарович Доронин**

***«Сёрмань канни», «Апак нардак сельмоведь», «Краезень тядяц* — *Россиясь»* стихотворениятне** *(1 част)*

**А.М. Доронинонь** эряфонь и творческяй киц. Рана тядяфтома лядомась. Ичалкань педучилищаса тонафнемань кизотне. Москуса А.М. Горькаень лемса литературнай институтса тонафнемась. Васенце аськолксне литератураса кода поэтонь. Сяда меле прозати кярьмодемась.

**«Сёрмань канни»** стихотворенияса идень сельмоса войнать сталмонц няфтемац.

**«Краезень тядяц — Россиясь»** произведенияса патриотическяй мяльхне-арьсематне. Шачема крайти кельгомась.

**«Апак нардак сельмоведь»** стихотворенияса перьфпяльть ванфтоманц эрявиксшиц. Произведенияса кялень художественнай средстватнень смузьсна.

**Раиса Константиновна Орлова (Рая Орлова)**

***«Мордовиязе, гайняк!», «Мокшень кяль»* стихотворениятне**

*(1 част)*

**Р.К. Орловать** эряфонь и творческяй киц. Тонафнема ки­зотне. Велень школаса покодемась. Васенце аськолксонза ли­тератураса. «Мокша» журналса покодемац. Инь содаф стихонь сборниконза «Аран тяштенякс», «Пизелонь каштаз», «Цёнгат». Стихонзон лангс музыкань ладямась, дисконь нолдамась.

**«Мордовиязе, гайняк!»** стихотворенияса шачема ширть обра­зоц. Сравнениятнень смузьсна.

**«Мокшень кяль»** стихотворенияса шачема кяльть ванфтоманц эрявиксшиц.

1. **Календарно-тематическое планирование**

|  |  |  |  |  |
| --- | --- | --- | --- | --- |
| № | Наименование разделов и тем |  |  |  |
| 1 | Ушетксонь вал. |  |  |  |
| 2 | **Устнай народнай творчествась.** «Юртай» ёфкссь. |  |  |  |
| 3 | «Цера-богатырь» ефкссь. |  |  |  |
| 4 | «Цера-богатырь» ефкссь. |  |  |  |
| 5 | «Пяштень тараткя» ёфкссь. |  |  |  |
| 6 | Валмуворксне. |  |  |  |
| 7 | **Фольклоронь мотифнень коряс серматфпроизведениятне.** В.И. Радаевонь творчествац. «Варда» легендась. |  |  |  |
| 8 | Д.С. Куляскинонь биографияц. «Пичай» ёфкссь. |  |  |  |
| 9 | Г.И. Ельмеевонь биографияц. «Ёжка» ёфкссь. |  |  |  |
| 10 | **Мокшетнень и эрзятнень сядынгольдень эряфсна.** К.Г. Абрамовонь творчествац. «Сараклыч» поэмась». |  |  |  |
| 11 | Н. И. Учватовонь эряфоц и творческяй киц. «Маркуз и Лундан» повестьса мокшэрзятнень кунардонь пингонь эряфснон колга азондомась. |  |  |  |
| 12 | Койхне и обуцятне. Кяльвалонь козяшись. |  |  |  |
| 13 | П. С. Глуховонь творчествац. Палькань образоц «Кедровай пяштть» азксса. |  |  |  |
| 14 | Пейзажнай картинатнень смузьсна. Кялень художественно-изобразительнай средстватне. |  |  |  |
| 15 | В.И. Ардеевонь творчествац. «Кешань приключениянза» повестьса тайгаса эряй ломаттнень эряфсна. |  |  |  |
| 16 | Кешань и Гришань тевсна-валсна, мяльсна-арьсемасна, обуцясна и эрь кодама прябалас повомасна. |  |  |  |
| 17 | К.К. «Монь ули ялгазе, конань мархта мон молелень разведкас» сочиненияти анокламась. |  |  |  |
| 18 | Сочинениять сермадомац. |  |  |  |
| 19 | **Мокшетнень и эрзятнень Великай Отечественнай войнать пингста и войнада меле эрямаснон няфтемасна.** Р.Р. Федькин. «Емла партизан» поэмаса советскяй ломаттнень эряфонь апак ужяльтть тюремасна. |  |  |  |
| 20 | Н.С. Живайкина «Тядязень пильксонза» азксса войнань стака кизотнень колга азондомась. Ломаттнень фкя-фкянди стака пингть лездомасна. |  |  |  |
| 21 | Н.Л. Иркаев – идень содаф писатель. «Алешка» повестьса войнада мельдень мокшэрзя велеть эряфонц няфтемац. |  |  |  |
| 22 | Алешкань и Андрейкань обуцясна, прянь вятемасна. |  |  |  |
| 23 | П.У. Гайни «Шачема край» стихотворениясь. |  |  |  |
| 24 | П. И. Левчаевонь творчествац. «Бродягай пиненя» повестьса пинеть образонц вельде ломаньца ломаннеть няфтемац. |  |  |  |
| 25 | «Ласкань седи» новелласа тядянь кельгомать виец. |  |  |  |
| 26 | Ф.С. Атянин – идень сода писатель. «Надя» азксса нравственностень прябалань путомась. |  |  |  |
| 27 | В.Н. Радин – идень писатель. |  |  |  |
| 28 | «Шуваронь кельгихть» азксса шачема масторти пефтома кельгомась. |  |  |  |
| 29 | К.К. «Шачема васттон мазы аш» сочиненияти анокламась. |  |  |  |
| 30 | Сочинениять сермадомац. |  |  |  |
| 31 | «Мекольце аськолкссь» азксса учительть и ученикнень еткса аф ладяматне. |  |  |  |
| 32 | И. А. Калинкин – эрзянь содаф поэт. «Катф куд» стихотворениясонза велетнень срадомасна-каладомасна. «Валть виец» стихотворенияса ломанень обуцять няфтемац. |  |  |  |
| 33 | А.М. Доронин – эрзянь содаф поэт и прозаик. «Сермань канни» стихотворенияса идень сельмоса войнань сталмоть няфтемац. «Краезень тядяц – Россиясь» произведенияса патриотическяй мяльхне – арьсематне. «Апак нардак сельмоведь» стихотворенияса перьфпяльть ванфтоманц эрявиксшиц. |  |  |  |
| 34 | Р.К. Орлова – мокшень содаф поэт. «Мордовиязе, гайняк!» стихотворенияса шачема ширть образоц. Сравнениятнень смузьсна. «Мокшень кяль» стихотворенияса шачема кяльть ванфтоманц эрявиксшиц. |  |  |  |

1. **Учебно-тематический план**

|  |  |  |  |  |  |
| --- | --- | --- | --- | --- | --- |
| №  п/п | Наименование разделов и тем | Максимальная нагрузка учащегося, ч. | Теоретическое обучение | Из них | |
| Теоретические работы, ч. | Внеклассное чтение, ч. |
| 1. | Ушетксонь вал | 1 | 1 |  |  |
| 2. | Устнай народнай творчествась | 5 | 5 |  |  |
| 3. | Фольклоронь мотивонь коряс серматф произведениятне | 3 | 3 | 2 |  |
| 4. | Мокшетнень и эрзятнень сядонгольдень эряфсна | 9 | 7 | 2 |  |
| 5. | Мокшетнень и эрзятнень Великай Отечественнай войнать пингса и войнада меле эрямаснон  няфтемасна | 16 | 14 | 2 |  |
|  | Сембоц | 34 | 30 | 4 |  |

**Учебно-методическяй обеспечениясь предметса.**

- Родной литература:учебнай пособия общеобразовательнай учреждениянь 6-це классонди/Азыркина Е.И.-Саранск: Мордовскяй книжнай издательствасаь,2015.

- Брыжинский А.И..Писатели Мордовии: Биографический указатель. – Саранск, Мордовское книжное издательство, 2001.

- Малькина М.И.. Эряфть вайгяленза: Критиконь мяльхть-арьсемат. – Саранск:Мордовскяй книжнай издательствасаь,2005.

Материально-техническое обеспечение.

Бумбокс; Диски:

-И. Никитин. Стихт. Баснят. Сонетт.

-«Вий» фольклорнай ансамбльть моронза.

- Л. Князьковать моронза.

-«Эх, мордовочка» ансамбльть моронза.

Стенды:

-Ковылкинскяй райононь писательхне и поэттне.

-Мордовиять символикац.

Портреты:

-Писатели и поэты мордовии.

Уголки: Предметы быта и утварь древней мордвы.

«Мокша» журналсь мекольце 5 кизотнень

«Мокшень правда» газетать номеронза

«Якстерь тяштеня» журналсь

Интернет ресурсне:

<http://edurm.ru>

<http://mrio.edurm.ru>

<http://mo.edurm.ru>

Нормативнай документтне:

Конвенция о правах ребенка

Закон РФ «Об основных гарантиях прав ребенка»

Конституция РФ

Конституция РМ

Закон РФ «Об образовании»

Закон РМ «Об образовании в РМ»

«Федеральный компонент государственного стандарта общего образования», утвержден приказом Минобразования России от 5 марта 2004 года №1089